hotchpotch/miracl-hf-unified huggingface dataset:
অমরত্ব
অমরত্ব হল অনন্ত জীবন বা চিরকালের জন্য বাস করার ক্ষমতা । যেকোন প্রাণীর জৈবিক কাঠামোর কিছু সহজাত সীমাবদ্ধতা রয়েছে যা মেডিক্যাল এবং ইঞ্জিনিয়ারিং এর মাধ্যমে জয়লাভ করা সম্ভব হতে পারে আবার নাও হতে পারে। প্রকৃতিগতভাবে অন্তত এক প্রজাতির জেলিফিস রয়েছে যার নাম টুরিটসিস ডোরনি যাকে সম্ভবত অমর হিসেবে ধরা হয় ।
কিছু কিছু বিজ্ঞানী, ভবিষ্যৎবাদী এবং দার্শনিকরা মানব শরীরের অমরত্ব সম্পর্কে তত্ত্ব দিয়ে গেছেন, এবং কেউ কেউ ভাবতেন একুশ শতাব্দীর প্রথম কয়েক দশকেই অমরত্ব লাভ করা সম্বব যেখানে অন্যরা বিশ্বাস করেন বর্ধিত জীবন অল্পসময়ে অর্জন করা সম্ভব, যা অনির্দিষ্ট ভবিষ্যতে আরো গবেষণার মাধ্যমে সাফল্য অর্জনের লক্ষ্যে অপেক্ষমাণ। গবেষক অব্রে ডে গ্রে একগুচ্ছ বায়োমেডিকেল নবজীবন কৌশলের উন্নতি সাধন করেন যাতে মানুষের বার্ধক্যগ্রস্থ হওয়া রোধ করা সম্ভব হয় (যা সেন্স নামে পরিচিত), এবং তিনি বিশ্বাস করেন যে মানুষের বার্ধক্যগ্রস্থ হওয়া বন্ধ করার প্রস্তাবিত প্রকল্প হয়ত আগামি দুই বা তিন দশকের মধ্যেই বাস্তবায়ন হবে । দৈহিক আঘাতের মৃত্তু বাদে বার্ধক্যের অনুপস্থিতিতে মানুষ জৈবিকভাবে অমরত্ব লাভ করবে ; যদিও , মাইন্ড আপলোডিং এই সমস্যার সমাধান করতে পারে।
কুলখানি
কুলখানি উপমহাদেশের মুসলিমদের মধ্যে প্রচলিত একটি প্রথা। কোনো ব্যক্তি মারা যাওয়ার চতুর্থ দিন কুলখানির আয়োজন করা হয়।
স্থানভেদে কুলখানি পালনের নিয়মে ভিন্নতা লক্ষ্য করা যায়। তবে সাধারণত এদিন মৃত্যের কবর জিয়ারত, মৃতের সওয়াবের উদ্দেশ্যে মিলাদ মাহফিল, কুরআন খতম ও গরিবদের মধ্যে খাবার বিতরণ করা হয়। চট্টগ্রামে কুলখানি উপলক্ষে স্বচ্ছল পরিবারের পক্ষ থেকে মেজবানের আয়োজন করার রীতি রয়েছে।
সূরা আল-হাজ্জ্ব
সুরা আল হাজ্জ্ব (, "তীর্থযাত্রা, হজ্জ") কুরআনের ২২তম সূরা। এই সূরাটি মদীনায় অবতীর্ণ হয়েছে। এর আয়াত সংখ্যা ৭৮। সুরাটি মূলত মুসলমানদের অবশ্য পালনীয় ধর্মীয় কর্ম হাজ্জ্ব এবং হাজ্জ্ব সংক্রান্ত দিকটি বেশী উম্মচিত হয়েছে।
আকিকা
আকিকা বা আকিকাহ (Arabic: عقيقة) একটি ইসলামি অণুষ্ঠান। শিশুর জন্ম উপলক্ষে আকিকার আয়োজন করা হয়। শিশুর জন্মের সপ্তম দিন আকিকা করানো রীতি। তবে এ দিন সম্ভব না হলে চৌদ্দতম দিন বা একুশতম দিন বা সুবিধাজনকভাবে অন্যান্য যেকোনো সময় করা যায়। শরিয়ার বাধ্যকতার নিয়ম অণুযায়ী আকিকা সুন্নত।
আকিকার দিন পশু কুরবানি করা হয়। হাদিস অণুযায়ী ছেলে সন্তানের জন্য দুটি ছাগল ও মেয়ে সন্তানের জন্য একটি ছাগল কুরবানি করা নিয়ম। আকিকার আরেকটি প্রথা হল শিশুর মাথা কামানো। চুলের ওজনের সমপরিমাণ রূপা দরিদ্রদের মধ্যে সদকা করার নিয়ম রয়েছে।
টিবৌচাইনা লেপিডোটা
টিবৌচাইনা লেপিডোটা (দ্বিপদ নাম:Tibouchina lepidota) হচ্ছে ১৮৭১ সালে বর্ণিত "টিবৌচাইনা" গণের একটি উদ্ভিদ। এটি ছোট আকারের পূষ্প ধারণকারী বৃক্ষ। এটা প্রকৃতপক্ষে দক্ষিণ আমেরিকার আদি বাসিন্দা। হেমন্তে এটার ফুল গাঢ় নীল বেগুনী থেকে শুরু করে হালকা গোলাপী বেগুনাভ রঙের হয়ে থাকে।
গাছটি কে নিজের ইচ্ছেমত ছেটে নানা আকৃতি দেয়া যায় বাগানের চাহিদা অনুযায়ী। এটা অস্ট্রেলিয়াতে রাস্তার ধারে সারিবদ্ধ ভাবে লাগানো থাকে, খুব বেশি যত্ন লাগে না। উপউষ্ণমণ্ডলীয় জলবাযুভাবাপন্ন এলাকায় শীতকালেও চিরহরিৎ থাকে। বৃক্ষটি তুষারপাত সহ্য করতে পারে না।
ইউটোপিয়া (বই)
ইউটোপিয়া (), ("Libellus vere aureus, nec minus salutaris quam festivus, de optimo rei publicae statu deque nova insula Utopia") হচ্ছে স্যার থমাস মুর রচিত একটি বই যা ১৫১৬ সালে প্রকাশিত হয়। এই গ্রন্থটি আকারে ক্ষুদ্র হলেও দুখণ্ডে বিভক্ত। এটির প্রথম খণ্ড রচিত হয় ১৫১৬ সালে এবং দ্বিতীয় খণ্ড রচিত হয় ১৫১৫ সালে। অনেকটা প্লেটোর অণুকরণে তিনি প্রথমেই আদর্শ রাষ্ট্রের রূপরেখা ও পরিকল্পনা অঙ্কন করেন, যা বইয়ের দ্বিতীয় খণ্ডে অন্তর্ভুক্ত রয়েছে। শেষে রচনা করেন ত্রুটিপূর্ণ রাষ্ট্র ও সমাজব্যবস্থার বিবরণ যা অন্তর্ভুক্ত হয়েছে প্রথম খণ্ডে।
কল্পলৌকিক সমাজতন্ত্র
কল্পলৌকিক সমাজতন্ত্র () হচ্ছে আধুনিক সমাজতান্ত্রিক চিন্তার প্রথম স্রোতটিকে চিহ্নিত করার জন্য ব্যবহৃত যৌগিক শব্দ। এটিকে সাধারণত সাঁ-সিমো, শার্ল ফুরিয়ে, এবং রবার্ট ওয়েনের কর্মসুচিসমূহের দ্বারা উদাহরণীকৃত করা হয়। শব্দটি দ্বারা প্রায়ই সেইসব সমাজতন্ত্রীদের বোঝানো হয় যারা ১৯ শতকের প্রথম চতুর্থাংশে বাস করতেন এবং তাদের ভাবনাগুলোকে কাল্পনিক এবং অবাস্তব বলে নাকচ করার জন্যে তাদেরকে পরবর্তীকালের সমাজতন্ত্রীরা "কল্পলৌকিক" বলে চিহ্নিত করেন। ২০ শতকে নৈতিক সমাজতন্ত্র নামে একই ধরনের চিন্তাবিদের আবির্ভাব ঘটে যেটি সমাজতন্ত্রকে নৈতিক ভিত্তির উপর দাঁড় করে।
সম্ভবত প্রথম কল্পলৌকিক সমাজতন্ত্রি ছিলেন থমাস মুর (১৪৭৮-১৫৩৫), যিনি একটি কাল্পনিক সমাজতান্ত্রিক সমাজের কথা তাঁর বিখ্যাত বই ইউটোপিয়াতে। শব্দটির মধ্যে দুটি গ্রীক শব্দের মিশেল আছে: "outopia", যার অর্থ 'কোনো জায়গা নয়' এবং "eutopia", যার অর্থ হলও 'ভালো জায়গা'। সেই বই থেকেই আধুনিককালের "কল্পলোক" বা ইংরেজি "ইউটোপিয়া" শব্দটির সংজ্ঞা এসেছে।
এছাড়া উনিশ শতকের কল্পলৌকিক সমাজতন্ত্রিদের দ্বারা কল্পিত নানা ব্যবস্থাগুলো পরবর্তীকালে পরিণত হয়েছিলো বৈজ্ঞানিক সাম্যবাদের নানা তাত্ত্বিক উৎসে। তাঁদের ঐতিহাসিক অবদান হলও এটাই যে তাঁরা উদিত পুঁজিবাদকে তীব্র ও সাহসী সমালোচনায় খণ্ড-বিখণ্ডিত করেছেন। সাঁ-সিমো, শার্ল ফুরিয়ে, এবং রবার্ট ওয়েনের পক্ষেই সাধারণ হল এই যে, সেই সময় নাগাদ ঐতিহাসিকভাবে উদ্ভুত প্রলেতারিয়েতের স্বার্থাদির প্রতিভূ রূপে মতপ্রকাশ করেন নি। জ্ঞানপ্রচারকদের মতোই তাঁরা বিশেষ কোন সামাজিক শ্রেণিকে নয়, বরং একসঙ্গে গোটা মানবজাতিতে মুক্তি দিতে চান।
অর্থনীতিতে নোবেল স্মারক পুরস্কার
অর্থনীতিতে নোবেল স্মারক পুরস্কার (দাপ্তরিকভাবে আলফ্রেড নোবেল স্মৃতি রক্ষার্থে অর্থনীতিতে ভেরিজ রিক্সবাঙ্ক পুরস্কার, ), সাধারণত (কিন্তু ভ্রান্তভাবে) অর্থনীতিতে নোবেল পুরস্কার হিসাবে উল্লেখিত, এবং "নোবেল পুরস্কার বিভাগ" হিসাবে নোবেল ফাউন্ডেশন দ্বারা বিবেচিত যা ট্রেডনাম "নোবেল পুরস্কার"-এর মালিক, অর্থনীতির ক্ষেত্রে অসামান্য অবদানের জন্য একটি পুরস্কার, এবং সাধারণত উক্ত ক্ষেত্রের জন্য সবচেয়ে মর্যাদাপূর্ণ পুরস্কার হিসাবে গণ্য করা হয়।
পুরস্কারের সরকারি সুইডীয় নাম "Sveriges riksbanks pris i ekonomisk vetenskap till Alfred Nobels minne"। এর অনুবাদে ১৯৬৯ সাল থেকে ভিন্নতা থেকে যায়:
কারোলিন্সকা ইনস্টিটিউটে নোবেল পরিষদ
কারোলিন্সকা ইনস্টিটিউটে নোবেল পরিষদ কারোলিন্সকা ইনস্টিটিউটের একটি বিভাগ, যা চিকিৎসাবিজ্ঞানে নোবেল পুরস্কার প্রদান করে থাকে। নোবেল পরিষদ কারোলিন্সকা ইনস্টিটিউটে চিকিৎসা বিষয়ের পঞ্চাশজন অধ্যাপকদের নিয়ে গঠিত, ইনস্টিটিউট অনুষদ দ্বারা নিযুক্ত, এবং একটি ব্যক্তিগত প্রতিষ্ঠান যা আনুষ্ঠানিকভাবে কারোলিন্সকা ইনস্টিটিউটের অংশ নয়। কারোলিন্সকা ইনস্টিটিউটে পাঁচ সদস্যের নোবেল কমিটি মনোনয়ন সংগ্রহ এবং মনোনীত বাছাই প্রধান কাজ করে থাকে। নোবেল কমিটি নোবেল পরিষদ কর্তৃক নিযুক্ত করা হয়, যাদের শুধুমাত্র বিজয়ী সুপারিশ করার ক্ষমতা দেয়া হয়, চূড়ান্ত সিদ্ধান্ত নোবেল পরিষদ দ্বারা নেয়া হয়।
সুয়েডীয় একাডেমি
সুয়েডীয় একাডেমি (), রাজা গুস্তাভ তৃতীয় দ্বারা ১৭৮৬ সালে প্রতিষ্ঠিত, সুইডেনের রাজকীয় একাডেমির একটি। এটা সাহিত্যে নোবেল পুরস্কার বিজয়ী নির্বাচনের জন্য পরিচিত, যা দাতা আলফ্রেড নোবেল-এর স্মৃতি রক্ষার্থে প্রদান করা হয়।
আজিজুল হক (দ্ব্যর্থতা নিরসন)
আজিজুল হক একটি মুসলিম নাম। এর দ্বারা নিচের যে কোনো ব্যক্তিকে বোঝানো যেতে পারেঃ
ইবনে কাইয়িম
মুহাম্মদ ইবনে আবু বকর (ইবনে কাইয়িম ("নীতির সন্তান") বা ইবনে কাইয়িম আল জাউজিয়া ("জাউজিয়া বিদ্যালয়ের নীতির সন্তান") বলে অধিক পরিচিত) (১২৯২–১৩৫০ খ্রিষ্টাব্দ / ৬৯১–৭৫১ হিজরি) ছিলেন আরব বংশোদ্ভূত একজন ইসলামি পন্ডিত। তাকে কখনো কখনো “হৃদয়ের পন্ডিত” বলে অবিহিত করা হয়। কর্মজীবনে তিনি মানব আচরণ, নৈতিকতা, হাদিস ও ফিকহ নিয়ে গবেষণা করেছেন।
সাদাকা
সাদাকা বা সদকা (, বহুবচন "" ) একটি ইসলামি পরিভাষা। এর মাধ্যমে স্বেচ্ছা দানকে বোঝানো হয়। এটি অতিরিক্ত দান। যাকাতের মত সাদাকা বাধ্যতামুলক নয়। যাকাত প্রদানের বাইরে ধর্মীয় দায়িত্ব হিসেবে সাদাকা করা হয়। শরিয়তের দৃষ্টিতে উত্তম যেকোনো কাজে সাদাকার অর্থ ব্যয় করা যায়।
ইমাম জুরজানী (র) বলেন, "এমন দানকে সাদাকা বলে যার মাধ্যমে আল্লাহ্‌রর নিকট সওয়াব আশা করা হয়।"
ইবনে মানজুর বলেছেন, "সাদাকা বলা হয় যেটা দান করা হয় গরীব মিসকিনদের জন্য মহান আল্লাহ্‌র নিমিত্তে।"
কঙ্কগ্রামভুক্তি
কঙ্কগ্রামভুক্তি ছিল প্রাচীন ও মধ্যযুগীয় পশ্চিমবঙ্গের একটি অঞ্চল। পশ্চিমবঙ্গের বীরভূম, বর্ধমান ও মুর্শিদাবাদ জেলার অংশবিশেষে এই অঞ্চল প্রসারিত ছিল।
গুপ্ত যুগে রাঢ় অঞ্চল বিভিন্ন ছোটো ছোটো অঞ্চলে বিভক্ত ছিল। যেমন—কঙ্কগ্রামভুক্তি, বর্ধমানভুক্তি ও দণ্ডভুক্তি। হুগলি নদীর তীরবর্তী অঞ্চলটি কঙ্কগ্রামভুক্তি নামে পরিচিত ছিল।
জোড়া নারকেল
জোড়া নারকেল বা সমুদ্র নারকেল (দ্বিপদ নাম: "Lodoicea maldivica") () হচ্ছে "লোডোইসি" নামের এক-প্রজাতিবিশিষ্ট গণের পাম গাছ। এদের আদি নিবাস প্রাসলিন, কুরিউজ এবং সেশেলজ দ্বীপসমূহ। এই গণের নাম এসেছে ফরাসি রাজা পঞ্চদশ লুই-এর সম্মানে; মূলত লুই ("Louis") শব্দের ল্যাটিনকৃত রূপ থেকে।
এরা ২৫-৩৪ মিটার লম্বা হয়। এদের পাতা পাখার আকার, ৭-১০ মিটার লম্বা এবং ৪.৫ মিটার প্রশস্ত এবং ব্যাস ৪ মিটার। এদের আলাদা ছেলে এবং মেয়ে গাছ আছে। ফল পূর্ণবয়স্ক হতে ৬-৭ বছর লাগে এবং আরো ২ বছর লাগে অঙ্কুরোদগম হতে।
মারমাডিউক পিকথাল
মুহাম্মদ মারমাডিউক পিকথাল (জন্মনাম মারমাডিউক উইলিয়াম পিকথাল, ৭ এপ্রিল ১৮৭৫১৯ মে ১৯৩৬) ছিলেন একজন ইংরেজ ইসলামি পন্ডিত। খ্রিষ্টান থেকে তিনি ইসলামে ধর্মান্তরিত হন। তিনি কুরআনের ইংরেজি অনুবাদ করেছিলেন। পিকথাল ছিলেন একজন ঔপন্যাসিক, সাংবাদিক, শিক্ষক, ধর্মীয় ও রাজনৈতিক নেতা।
ইসলামি পরিভাষাকোষ
নিম্নোক্ত তালিকায় ইসলামী ও আরব সংস্কৃতির উল্লেখযোগ্য শব্দসমূহ রাখা হয়েছে। এর উদ্দেশ্য শব্দগুলোর প্রচলিত বিভিন্ন বানানের দ্ব্যর্থতা নিরসন করা। আর এতে ইসলামী বিষয়গুলোকে একত্রে পাওয়া সহজ হবে। আরবি শব্দের ক্ষেত্রে প্রচলিত বানানরীতি অনুসরণ করা হয়েছে। তবে ব্যবহৃত অন্য বানানগুলো ভুক্তির পাশে লেখা হয়েছে। উল্লেখ্য, মুসলিম সমাজে বহুল ব্যবহৃত ফারসী শব্দগুলো, যেমন - নামাজ, রোজা ইত্যাদি তালিকার শেষে যুক্ত করা হয়েছে।
আবিসিনিয়ায় হিজরত
আবিসিনিয়ায় হিজরত ( "al-hijraʾilā al-hābsḥa") or the First Hijrah ( "hijrah", or "hijrat") দ্বারা মক্কা থেকে মুসলিমদের প্রথমবারের মত হিজরতকে বোঝানো হয়। কুরাইশ নেতৃবৃন্দের নির্যাতনের এক পর্যায়ে এই হিজরতের সিদ্ধান্ত নেয়া হয়। এটি মদিনায় হিজরতের পূর্বের ঘটনা। মুহাজিরগণ আকসুম রাজ্যে বা আবিসিনিয়ায় আশ্রয় নেন। বর্তমানে তা ইথিওপিয়ার অন্তর্গত।
আবিসিনিয়ার খ্রিষ্টান রাজা মুসলিমদের আশ্রয় দিয়েছিলেন। তাদের ফিরিয়ে নেয়ার জন্য মক্কা থেকে কুরাইশরা প্রতিনিধি পাঠালে রাজা তাদের ফিরিয়ে দেয়ার প্রস্তাব প্রত্যাখ্যান করেন। মুহাম্মদ (সা) এর মদিনায় হিজরত করার পরও মুসলিমরা আবিসিনিয়ায় থেকে যান। হিজরি ৭ম সালে তারা মদিনায় ফিরে আসেন।
প্রথম দফায় ৬১৫ সালে এগার জন পুরুষ ও চারজন নারী হিজরত করে। তারা হলেন,
পেডিংটন (চলচ্চিত্র)
পেডিংটন হচ্ছে ২০১৪ সালের ব্রিটিশ কমেডি ছবি, যা পরিচালনা করেছেন পল কিং, এবং প্রযোজক হচ্ছেন ডেভিড হেয়ম্যান. ছবিটি মাইকেল বন্ড এর লিখা "পেডিংটন বিয়ার" নামক গল্প থেকে তৈরি। যা সরাসরি একশন ও কম্পিউটার এনিমেশন দিয়ে তৈরি, ছবিতে বেন ওয়িসো পেডিংটন এর কণ্ঠ দিয়েছেন এছাড়া হিউজ বনভিলে,সালি হোকিন্স ,জোলি ওয়াল্টাল, নিকোলে কিডম্যান সরাসরি অভিনয় করেছেন। এটি যুক্তরাজ্যে ২৮শে নভেম্বর ২০১৪ এ মুক্তি পায় এবং ভাল ক্রিটিকদের কাছ থেকে বেশ ভাল রিভিউ পেয়েছে।
আন্তর্জাতিক ক্রিকেটে হার্শেল গিবসের শতরানের তালিকা
হার্শেল গিবস ছিলেন একজন সাবেক দক্ষিণ আফ্রিকান ক্রিকেটার যিনি ১৯৯৬ সালে থেকে ২০১০ সাল তার দেশের হয়ে আন্তর্জাতিক ক্রিকেট অঙ্গনে প্রতিনিধিত্ব করেন। তিনি শতক করেছেন (১০০ বা তার অধিক রান একটি একক ইনিংসে) যথাক্রমে টেস্ট ক্রিকেটে ১৪টি এবং একদিনের আন্তর্জাতিক (ওডিআইয়ে) ২১টি। ১৪,০০০ এর উপরে রান নিয়ে গিভস আন্তর্জাতিক ক্রিকেটে দক্ষিণ আফ্রিকার তৃতীয় সর্বাধিক রান সংগ্রকারী। "উইজডেন ক্রিকেটার্স অ্যালমেনাক" ২০০৪ সালে তাকে সেরা ৪০ জন ক্রিকেটারদের মধ্যে অন্তর্ভুক্ত করেন।"
বাংলাদেশের সড়কের সংকেতসমূহ
বাংলাদেশের সড়কের সংকেত যা বাংলাদেশে বিভিন্ন সড়কে নির্দেশক হিসাবে ব্যবহৃত হয়েছে। প্রতিটি ট্রাফিক সংকেতের জন্য নকশা বিবরণ সেট ট্রাফিক সংকেত ম্যানুয়াল হিসাবে বাংলাদেশ সড়ক পরিবহন কর্তৃপক্ষ কর্তৃক প্রকাশিত।
আব্দুল কাইয়ুম
আব্দুল কাইয়ুম ১৯৪৮ সালের ২৮মার্চ বাংলাদেশের জামালপুর জেলার বকশীগঞ্জ উপজেলার পাখিমারা গ্রামে জন্ম গ্রহণ করেন । তিনি জামালপুর জেলা স্কুল ও জামালপুর আশেক মাহমুদ কলেজ থেকে এস এস সি ও এইচ এস সি পাস করেন । ১৯৬৭ সালে ঢাকা বিশ্ববিদ্যালয় থেকে অর্থনীতিতে স্নাতক পাস করেন
ড্যামিয়েন ফ্লেমিং
ড্যামিয়েন উইলিয়াম ফ্লেমিং (; জন্ম: ২৪ এপ্রিল, ১৯৭০) পশ্চিম অস্ট্রেলিয়ার বেন্টলি এলাকায় জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। তন্মধ্যে, অভিষেক টেস্টেই তিনি হ্যাট্রিক করার বিরল গৌরবের অধিকারী হন। এছাড়াও, ‘ফ্লেমো’ ডাকনামে পরিচিত ড্যামিয়েন ফ্লেমিং ঘরোয়া ক্রিকেটে ভিক্টোরিয়া দলের পক্ষে খেলতেন।
৭৮টি প্রথম-শ্রেণীর ক্রিকেটে ভিক্টোরিয়ার পক্ষে খেলে ২৫৮ উইকেট লাভ করেন। ১৯৮৯-৯০ মৌসুমে পশ্চিম অস্ট্রেলিয়ার বিপক্ষে অভিষেক প্রথম-শ্রেণীর ক্রিকেটে ৬/৩৭ পান।
১৯৯৪ থেকে ২০০১ সালের মধ্যবর্তী সময়কালে ২০ টেস্ট ও ৮৮ ওডিআইয়ে অংশগ্রহণ করেন। স্টিভ ওয়াহ ও রিকি পন্টিংয়ের নেতৃত্বাধীন অস্ট্রেলিয়া দলের অন্যতম সদস্য ছিলেন তিনি। টেস্টে উইকেট প্রতি ২৫.৮৯ রান দিয়ে ৭৫ উইকেট তুলে নেন। তন্মধ্যে তার সেরা বোলিং পরিসংখ্যান ছিল ৫/৩০। টেস্ট ক্রিকেটের ইতিহাসে মাত্র তিনজন খেলোয়াড়ের একজন হিসেবে টেস্ট অভিষেকেই হ্যাট্রিক করেছেন ফ্লেমিং। বাকী দু’জন হচ্ছেন - মরিস অলম ও পিটার পেথেরিক। রাওয়ালপিন্ডিতে পাকিস্তানের বিপক্ষে অনুষ্ঠিত টেস্টের দ্বিতীয় ইনিংসে সেলিম মালিকের তৃতীয় উইকেট নিয়ে দুই ইনিংসে তার হ্যাট্রিক সম্পন্ন হয়।
আঘাতজনিত কারণে তার খেলোয়াড়ী জীবনকে সংক্ষিপ্ত করতে হয় ও অবসর নিতে বাধ্য হন তিনি। ২০০৩ সালে সকল স্তরের ক্রিকেট থেকে অবসর নেন। এরপর তিনি অস্ট্রেলীয় ক্রিকেট একাডেমির প্রধান কোচ হিসেবে মনোনয়ন দেয়া হয়। এছাড়াও তিনি আন্তর্জাতিক ও ঘরোয়া শেফিল্ড শিল্ডের খেলায় ধারাভাষ্যকারের দায়িত্ব পালন করেন। বিল উডফুল, কিথ মিলার ও ক্ল্যারি গ্রিমেটের সাথে তাকেও বিংশ শতকের সাউথ মেলবোর্ন ক্রিকেট ক্লাবের অন্যতম সদস্য হিসেবে মনোনীত করা হয়।
মুহসিন উল মুলক
নওয়াব মুহসিন উল মুলক, মুনির নওয়াজ জং, (সৈয়দ মেহেদি আলি বলেও পরিচিত) () (৯ ডিসেম্বর ১৮৯৭ — ১৬ অক্টোবর ১৯০৭) ছিলেন একজন ভারতীয় মুসলিম রাজনীতিবিদ। তিনি স্যার সৈয়দ আহমদ খানের ঘনিষ্ঠ বন্ধু ও আলিগড় আন্দোলনের সাথে যুক্ত ছিলেন। এছাড়াও তিনি নিখিল ভারত মুসলিম লীগের অন্যতম প্রতিষ্ঠাতা।
সাগর সারোয়ার ও মেহেরুন রুনি হত্যাকাণ্ড
সাগর সারোয়ার ও মেহেরুন রুনি হত্যাকান্ড (সাগর-রুনি হত্যা মামলা নামেও পরিচিত) হল ২০১২ সালের ১১ ফেব্রুয়ারি সংঘটিত হত্যাকাণ্ড, যেখানে প্রখ্যাত সাংবাদিক দম্পতি সাগর সারোয়ার ও মেহেরুন রুনি তাদের পেশাগত দৃঢ় কর্মকাণ্ডের কারণে ঢাকায় নিজ বাসভবনে অজ্ঞাত দুর্বৃত্ত কর্তৃক উভয়েই ছুরিকাঘাতে নিহত হন।
এডওয়ার্ড বেলামি
এডওয়ার্ড বেলামি () (২৬ মার্চ, ১৮৫০ – ২২ মে, ১৮৯৮) ছিলেন একজন মার্কিন লেখক এবং সমাজতন্ত্রী তিনি তাঁর কল্পলৌকিক উপন্যাস "লুকিং ব্যাকওয়ার্ড" এবং "রিপ ভান উইংকল"-এর জন্য বিখ্যাত ছিলেন। বেলামির একটি সুন্দর ভবিষ্যতের কল্পনা অনুপ্রাণিত করেছিল কমপক্ষে ১৬৫টি "জাতীয়তাবাদী ক্লাব" গঠন করতে যেগুলো বেলামির রাজনৈতিক ধারণা প্রচার করতো এবং সেগুলোকে প্রায়োগিক বাস্তবে রূপান্তরের জন্য কাজ করত। "জাতীয়তাবাদী" পত্রিকার একটির শেষ সংখ্যায় উল্লেখ করা হয়েছিল যে প্রায় ৫০০টির বেশি ক্লাব গঠিত হয়েছে।
উইলিয়াম মরিস
উইলিয়াম মরিস () (২৪ মার্চ, ১৮৩৪ – ৩ অক্টোবর, ১৮৯৬) ছিলেন একজন ইংরেজ টেক্সটাইল ডিজাইনার, কবি, উপন্যাসিক, অনুবাদক এবং সমাজতান্ত্রিক কর্মী। তিনি তাঁর কল্পলৌকিক উপন্যাস "নিউজ ফ্রম নোহোয়্যার"-এর জন্য বিখ্যাত ছিলেন। ব্রিটিশ চারু ও কারুকলা আন্দোলনের সাথে যুক্ত থেকে তিনি ঐতিহ্যবাহী ব্রিটিশ টেক্সটাইল শিল্প এবং এর উৎপাদনের প্রক্রিয়ায় গুরুত্বপূর্ণ অবদান রাখেন। তাঁর সাহিত্যিক অবদান আধুনিক ফ্যান্টাসি সাহিত্য প্রতিষ্ঠায় সাহায্য করে, যেখানে তিনি ব্রিটেনের প্রথমদিকের সমাজতান্ত্রিক আন্দোলনে গুরুত্বপূর্ণ ভূমিকা পালনে সহযোগিতা করে।
জেমস হিল্টন (উপন্যাসিক)
জেমস হিল্টন () (৯ সেপ্টেম্বর, ১৯০০২০ ডিসেম্বর, ১৯৫৪) ছিলেন একজন ইংরেজ উপন্যাসিক। তিনি তাঁর দারুণ বিক্রীত কল্পলৌকিক উপন্যাস "লস্ট হরাইজন" এবং "গুডবাই, মিস্টার চিপ্স"-এর জন্য বিখ্যাত ছিলেন।
তিনি হলিউডে চিত্রনাট্যও লিখতেন।
হিল্টনের প্রথম উপন্যাস "ক্যাথেরিন হারসেলফ" ১৯২০ সালে প্রকাশিত হয়, যখন তাঁর বয়স ছিল ২০ বছর। তাঁর বেশ কয়েকটি বই ছিল আন্তর্জাতিক দারুণ বিক্রীত (bestseller) এবং সফল চলচ্চিত্রের সাথে খাপ খেয়েছে। চলচ্চিত্রগুলোর মধ্যে উল্লেখযোগ্য হচ্ছে "লস্ট হরাইজন" (১৯৩৩), যেটি হথর্নডেন পুস্কার লাভ করে, "গুডবাই, মিস্টার চিপ্স" (১৯৩৪) এবং "র‍্যানডম হারভেস্ট" (১৯৪১)।
কুফিক লিপি
কুফিক লিপি হল আরবি হরফের প্রাচীন ক্যালিগ্রাফিক রূপ। প্রাচীন নাবাতীয় বর্ণমালার পুনর্বিন্যাসে এই লিপির উদ্ভব হয়েছে। ৭ম শতাব্দীর শেষদিকে ইরাকের কুফায় এই লিপির উদ্ভব হয় ও পরে অন্যান্য স্থানে তা ছড়িয়ে পড়ে। ১১শ শতাব্দী নাগাদ এটি কুরআনে ব্যবহৃত প্রধান লিপি ছিল।
৮ম থেকে ১০শ শতাব্দী পর্যন্ত পান্ডুপিপিতে কুফিক লিপির ব্যবহার সবচেয়ে বেশি হত। সেলজুক মুদ্রা ও সৌধ এবং প্রথমদিককার উসমানীয় মুদ্রায় এই লিপি দেখতে পাওয়া যায়। এর আলঙ্করিক বৈশিষ্ট্য থাকায় তুরস্কে প্রজাতন্ত্র ঘোষণার আগে জনসাধারণের জন্য নির্মিত দালান ও বসতবাড়িতে অলংকরণের জন্য কুফিক লিপিতে কারুকাজ করা হত।
ইরাকের বর্তমান পতাকায় কুফিক লিপিতে "আল্লাহু আকবর" লেখা রয়েছে।
দেয়ালে ব্যবহারের জন্য বর্গাকার ও জ্যামিতিক কুফিক লিপি ব্যবহার হয়। ইরানের বান্নাই নামে পরিচিত পদ্ধতিতে কখনো সম্পূর্ণ দালান আল্লাহ, মুহাম্মদ (সা) ও আলি ইবনে আবি তালিবের নাম লিখিত টাইলসে আচ্ছাদিত করা হয়।
সিউডো-কুফিক বা কুফিস্ক হল কুফিক লিপির অনুকরণে গড়ে উঠা লিপিশিল্প। রেনেসা বা মধ্য যুগে এই রীতি গড়ে উঠেঃ “"ইউরোপীয় শিল্পে আরবির অনুকরণকে প্রায় সিউডো-কুফিক বলে বর্ণনা করা হয়, এর উদ্ভব হয়েছে আরবি লিপি থেকে যাতে সোজা ও কৌণিক টানের উপর গুরুত্বারোপ করা হয়, এবং তা ইসলামি স্থাপত্যের অলংকরণে প্রায়শ ব্যবহার হয়""।
২০২০ আইসিসি বিশ্ব টুয়েন্টি২০
২০২০ আইসিসি বিশ্ব টুয়েন্টি২০ হল আইসিসি কর্তৃক আয়োজিত টুয়েন্টি২০ ক্রিকেট প্রতিযোগিতার সপ্তম আসর এবং এটি পরবর্তী আসর অস্ট্রেলিয়া ও নিউজিল্যান্ডে অনুষ্ঠিত হবে বলে ঘোষণা করা হয়েছে। উভয় দেশ আগে ১৯৯২ এবং ২০১৫ বিশ্বকাপ আয়োজন করেছিলো।
কক্সবাজার পৌরসভা
কক্সবাজার পৌরসভা বাংলাদেশের কক্সবাজার জেলার অন্তর্গত একটি পৌরসভা।
কক্সবাজার পৌরসভার আয়তন ৩২.৯০ বর্গ কিলোমিটার।
২০১১ সালের পরিসংখ্যান অনুযায়ী কক্সবাজার পৌরসভার লোকসংখ্যা ১,৬৭,৪৭৭ জন। এর মধ্যে পুরুষ ৯৪,২৭৯ জন এবং মহিলা ৭৩,১৯৮ জন।
কক্সবাজার সদর উপজেলার দক্ষিণ-পশ্চিমাংশে পাহাড়ের পাদদেশ এবং বঙ্গোপসাগরের তীরঘেঁষে কক্সবাজার পৌরসভার অবস্থান। এর উত্তরে খুরুশকুল ইউনিয়ন, পূর্বে ও দক্ষিণে ঝিলংজা ইউনিয়ন এবং পশ্চিমে বঙ্গোপসাগর অবস্থিত।
কক্সবাজার মিউনিসিপ্যালিটি গঠিত হয় ১৮৬৯ সালের ১ এপ্রিল। কক্সবাজার মিউনিসিপ্যালিটির প্রথম মনোনীত চেয়ারম্যান ছিলেন রামু উপজেলার অধিবাসী মেহের আলী বিএল। ১৯৫৯ ইং সালে কক্সবাজার মিউনিসিপ্যালিটির নাম পরিবর্তন করে টাউন কমিটি করাহয়। পরবর্তীতে ১৯৭২ সালে টাউন কমিটির নাম পরিবর্তন করে "কক্সবাজার পৌরসভা" করা হয়।
কক্সবাজার পৌরসভায় ১২টি ওয়ার্ড রয়েছে। কক্সবাজার জেলা সদর এ পৌরসভায় অবস্থিত। এ পৌরসভার প্রশাসনিক কার্যক্রম কক্সবাজার সদর মডেল থানার আওতাধীন। এটি জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:
কক্সবাজার পৌরসভার স্বাক্ষরতার হার ৫৫.৭০%। এ পৌরসভায় ১টি আন্তর্জাতিক বিশ্ববিদ্যালয়, ১টি মেডিকেল কলেজ, ২টি সরকারি কলেজ, ৩টি কামিল মাদ্রাসা, ২টি ডিগ্রী কলেজ, ১৮টি মাধ্যমিক বিদ্যালয়, ৪টি দাখিল মাদ্রাসা, ৪টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
কক্সবাজার পৌরসভায় যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়। এছাড়া ঢাকা, চট্টগ্রামসহ দেশের বিভিন্ন শহর থেকে আকাশপথেও যোগাযোগ করা যায়।
কক্সবাজার পৌরসভার উত্তর সীমান্ত দিয়ে প্রবাহিত হচ্ছে বাঁকখালী নদী।
কক্সবাজার পৌরসভায় মোট ৭টি হাট-বাজার রয়েছে।
পদ্মনাথ গোহাই বড়ুয়া
পদ্মনাথ গোহাই বড়ুয়া () অসমের একজন বিখ্যাত ব্যক্তি। তিনি একাধারে একজন কবি, ঔপন্যাসিক, নাট্যকার, হাস্যরসিক, প্রবন্ধকার ও সাংবাদিক ছিলেন। অসমীয়া ভাষা সাহিত্যকে প্রতিষ্ঠা করার চেষ্টা করা ব্যক্তিদের মধ্যে তিনি অন্যতম ছিলেন।। 
১৮৭১ সনের ২৪ অক্টোবর তারিখে অসমের উত্তর লক্ষীমপুরের নকাড়ী নামক স্থানে পদ্মনাথ গোহাই বড়ুয়া জন্মগ্রহণ করেন। তাঁর পিতার নাম ঘিনারাম গোহাই বড়ুয়া ও মাতার নাম লম্ভীদেবী। শিবসাগর জেলার জাঁজী মরাণ গ্রামে ঘিনারাম গোহাই বড়ুয়া জন্মগ্রহণ করেন। তাঁর পিতার নাম কিনারাম গোহাই বড়ুয়া। তাঁরা থাউমুং ক্লিংলুনমং বুড়া গোহাই বংশের লোক ছিলেন। 
১৮৭৯ সনে উত্তর লক্ষীমপুর প্রাথমিক বিদ্যালয় থেকে পদ্মনাথ গোহাই বড়ুয়া শিক্ষাজীবন আরম্ভ করেন। ১৮৮৪ সনে তিনি শিবসাগর সরকারি উচ্চ ইংরেজি বিদ্যালয়ে নামভর্তী করেন। ১৮৯০ সনে তিনি প্রবেশিকা পরীক্ষায় উত্তীর্ণ হয়ে উচ্চ শিক্ষাপ্রাপ্তের জন্য তিনি কলকাতার রিপন কলেজে নামভর্তী করেন। তিনি কলকাতার কলেজে ওকালতীর জন্যও নামভর্তী করেছিলেন যদিও তিনি শিক্ষা অসমাপ্ত করে অসমে ফিরে আসেন।
অসমে ফিরে এসে পদ্মনাথ গোহাই বড়ুয়া কোহিমা মধ্য ইংরেজি বিদ্যালয়ে প্রধান শিক্ষকের পদে নিযুক্তি লাভ করেন। পরবর্তী সময়ে তিনি তেজপুর সরকারি উচ্চতর বিদ্যালয় ও যোরহাট সরকারি উচ্চতর বিদ্যালয়ে শিক্ষক হিসেবে কার্যনির্বাহ করেন। কোহিমাতে কর্মরত সময়ে তিনি লীলাবতীর সহিত বিবাহ করেন। কিন্তু লীলাবতীর অকাল মৃত্যু হওয়ার ফলে তিনি হীরাবতীর সহিত দ্বিতীয় বিবাহ করেন। হীরাবতীর গর্ভে ৭টি পুত্র ও ১টি কন্যা জন্মগ্রহণ করে। 
কোহিমায় থাকাকালীন অবস্থায় তিনি অসমীয়া ভাষা উন্নতি সাধিনী সভা ও কোহিমা সাহিত্য সভা প্রতিষ্ঠা করেন। এই দুইটি সভার তিনি প্রতিষ্ঠাপক সম্পাদক ছিলেন। তেজপুর নর্মাল বিদ্যালয়ের প্রধান শিক্ষক রুপে কর্মরত অবস্থায় তিনি তেজপুর অসমীয়া ভাষা উন্নতি সাধিনী সভার সম্পাদক হিসেবে নির্বাচিত হন। তেজপুরে নামঘড় ও বাণ রঙ্গমঞ্চ স্থাপনে তাঁর অবদান যথেষ্ট। তিনি কিছুকাল সময় অসম ব্যবস্থাপক সভার সদস্য ও তেজপুর পৌরসভার সভাপতি ছিলেন। তিনি অসম রায়ত সভা, সদৌ অসম শিক্ষক সন্মিলনী, আহোম সভা, অসম মণ্ডল কাননগো সন্মিলনী, জয়মতী উৎসব সমিতির সহিত জড়িত ছিলেন। ১৯১৮ সনে ডিব্রুগড়ে অনুষ্ঠিত অসম ছাত্র সন্মিলনীর তৃতীয় বার্ষিক অধিবেশনের সভাপতি ছিলেন। 
পদ্মনাথ গোহাই বড়ুয়া লক্ষীমপুরের বিদ্যালয়ে পাঠনরত সময় থেকেই সাহিত্য চর্চা করেন। ১৯৮০ সনে তিনি কলকাতায় পাঠনরত সময়ে অসমীয়া আলোচনী পত্রিকা জোনাকীর সংস্পর্শে আসেন। এই সময়ে তিনি বেনুধর রাজখোয়ার সহিত সংযুক্তভাবে বিহুগীতের গ্রন্থ ডেকা-গাভরু প্রকাশ করেন। কিন্তু এই গ্রন্থটিকে জোনাকী অশ্লীল হিসেবে মত প্রকাশ করায় তাঁরা দুইজন ক্ষিপ্ত হয়ে জোনাকী ত্যাগ করে বিজুলী প্রকাশ করেন ও অসম লিটারেরী ক্লাব প্রতিষ্ঠা করেন। বিজুলীর প্রথম সম্পাদক ছিলেন কৃষ্ণ প্রসাদ দুয়রা। কৃষ্ণ প্রসাদ দুয়রা কলকাতা ছেড়ে আসার জন্য বিজুলীর সম্পাদনার ভার পদ্মনাথ গোহাই বড়ুয়া গ্রহণ করেন। কিন্তু ১৮৯০ সনে তিনিও কলকাতা ছেড়ে আসার জন্য বিজুলীর প্রকাশ বন্ধ হয়। ১৯০১ সনে তেজপুর থেকে প্রকাশিত হয় আসাম বন্তি। এর প্রথম সম্পাদক ছিলেন মথুরা মোহন বড়ুয়া। এর পরিচালনা ও সম্পাদনার দায়িত্ব নিয়েছিলেন পদ্মনাথ গোহাই বড়ুয়া। ১৯৪৬ সন পর্যন্ত এইটি প্রকাশিত হয়। 
১৯১৭ সনে অসম সাহিত্য সভার জন্ম হয়। এই সভার প্রথম সভাপতি ছিলেন পদ্মনাথ গোহাই বড়ুয়া। । ১৯১৮ সনে অনুষ্ঠিত অসম সাহিত্য সভার সম্পাদক হিসেবে তাঁকে নির্বাচিত করা হয়। এই সভার সভাপতি ছিলেন চন্দ্রধর বড়ুয়া। 
১৯৪৬ সনের ৭ এপ্রিল তারিখে পদ্মনাথ গোহাই বড়ুয়া মৃত্যুবরণ করেন।
চকরিয়া পৌরসভা
চকরিয়া পৌরসভা বাংলাদেশের কক্সবাজার জেলার একটি পৌরসভা।
চকরিয়া পৌরসভার আয়তন ১৫.৪২ বর্গ কিলোমিটার।
২০১১ সালের পরিসংখ্যান অনুযায়ী চকরিয়া পৌরসভার লোকসংখ্যা ১,১৮,৫৪০ জন। এর মধ্যে পুরুষ ৬০,৪৭১ জন এবং মহিলা ৫৮,০৬৯ জন। বাৎসরিক জনসংখ্যা বৃদ্ধির হার ২%।
কক্সবাজার জেলা সদর থেকে ৩০ কিলোমিটার উত্তরে চকরিয়া পৌরসভার অবস্থান। এ পৌরসভার উত্তরে লক্ষ্যারচর ইউনিয়ন, পূর্বে কাকারা ইউনিয়ন ও ফাঁসিয়াখালী ইউনিয়ন, দক্ষিণে চিরিঙ্গা ইউনিয়ন এবং পশ্চিমে পূর্ব বড় ভেওলা ইউনিয়ন অবস্থিত।
চকরিয়া পৌরসভা ১৯৯৪ সালে ১৪ ডিসেম্বর গঠিত হয়। এটি একটি "ক" শ্রেণীর পৌরসভা।
৯টি ওয়ার্ড নিয়ে এই পৌর এলাকাটি গঠিত হয়েছে। এ পৌরসভার প্রশাসনিক কার্যক্রম চকরিয়া থানার আওতাধীন। এটি জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ পৌরসভার এলাকাগুলো হল:
চকরিয়া পৌরসভার স্বাক্ষরতার হার ৩৯.৯৬%। এখানে ৪টি কলেজ, ১টি আইটি প্রতিষ্ঠান, ১০টি মাধ্যমিক বিদ্যালয়, ৬টি দাখিল মাদ্রাসা, ১০টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
চকরিয়া পৌরসভায় যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
চকরিয়া পৌরসভায় ১টি সরকারি হাসপাতাল, ৪টি বেসরকারি হাসপাতাল ও ৪টি ক্লিনিক রয়েছে।
চকরিয়া পৌরসভার পাশ দিয়ে প্রবাহিত হচ্ছে মাতামুহুরী নদী।
আন্তর্জাতিক ক্রিকেটে জ্যাক ক্যালিসের শতরানের তালিকা
জ্যাক ক্যালিস হলেন একজন দক্ষিণ আফ্রিকান ক্রিকেটার যিনি একজন অল-রাউন্ডার হিসেবে খেলে থাকেন। তাকে "সর্বকালের সর্বশ্রেষ্ট ক্রিকেটার" হিসেবে বিবেচনা করা হয়, এবং স্যার গারফিল্ড সোবার্সের সাথে সর্বকালের সর্বশ্রেষ্ঠ অলরাউন্ডার হিসেবে বিবেচনা করা হয়। তিনি টেস্ট ক্রিকেটে ৪৫টি শতক (১০০ বা তার অধিক রান করেছেন এক ইনিংসে) যা কোন দক্ষিণ আফ্রিকান ক্রিকেটার হিসেবে সর্বাধিক।, এবং একদিনের আন্তর্জাতিক (ওডিআইয়ে) করেছেন ১৭টি শতক। তিনি সকল দক্ষিণ আফ্রিকান ব্যাটসম্যানদের মধ্যে টেস্ট ক্রিকেট এবং ওডিআই উভয় প্রতিযোগিতায় সর্বাধিক রান সংগ্রকারী ব্যাটসম্যান।
মিনার
মিনার (; ', , from ') হল মসজিদের সাথে যুক্ত স্থাপত্য। এতে থাকে ভিত্তি, উথিত অংশ ও একটি গ্যালারি। মিনারের শীর্ষভাগ মসজিদের থেকে উচু হয়। এর শীর্ষভাগ সূচালো বা পেয়াজাকৃতির হয়ে থাকে। আজানের আওয়াজ দূরে পৌছানোর জন্য মিনারের ব্যবহার হয়।
মূলত আজানের শব্দ দূরে পৌছানোর জন্য মিনারের ব্যবহার শুরু হয়। দিনে পাঁচবার নামাজের সময় আজান দেয়া হয়। আধুনিক যুগে মাইকের সাহায্যে আজান দেয়া হয়। তবে এরপরও মসজিদের স্থাপত্যে মিনারের ব্যবহার রয়েছে। মিনারের শীর্ষে মাইক যুক্ত করে শব্দ দূরে পৌছানো যায়।
প্রথমদিকে মদিনায় মিনারের ব্যবহার ছিল না। সেসময় ছাদের উপর থেকে আজান দেয়া হত। মুহাম্মদ (সা) এর মৃত্যুর অনেক বছর পর মিনারের ব্যবহার শুরু হয়।
তিউনিসিয়ার উকবা মসজিদের বড় মিনারটি পৃথিবীর সবচেয়ে প্রাচীন টিকে থাকা মিনার। ৮৩৬ সালে এর নির্মাণ সম্পন্ন হয়। এটি মুসলিম বিশ্বের পশ্চিমভাগের মিনারের জন্য মডেল হিসেবে বিবেচিত হয়। এছাড়া পরবর্তী অনেক মিনারের জন্য এই মিনার মডেল হিসেবে কাজ করেছে।
সর্বোচ্চ মিনারটি মরক্কোর কাসাব্লাংকায় দ্বিতীয় হাসান মসজিদে অবস্থিত। এর উচ্চতা ২১০ মিটার (৬৮৯ ফুট)। ইট নির্মিত সর্বোচ্চ মিনার হল ভারতের দিল্লির কুতুব মিনার।
কিছু পুরনো মসজিদ, যেমন দামেস্কের উমাইয়া মসজিদে মিনার ওয়াচটাওয়ার হিসেবেও কাজ করত।
মিনারে মূলত তিনটি অংশ থাকে, যথা, ভিত্তি, উপরে উত্থিত অংশ ও গ্যালারি। মাটি খুড়ে শক্ত ভিত্তি নির্মাণ করতে হয়। মিনার বর্গাকার, বেলনাকার বা বহুভুজাকার হতে পারে। উত্থিত অংশ জুড়ে পেচানো সিড়ি কাঠামোকে অতিরিক্ত মজবুত হতে সাহায্য করে। শীর্ষভাগে গ্যালারি থেকে মুয়াজ্জিন আজান দেন। মিনার বিভিন্নভাবে অলংকরণ করার রীতি রয়েছে।
অঞ্চল ও যুগ ভেদে মিনারের স্থাপত্যশৈলী ভিন্ন হতে পারে। নিচে এমন কিছু মিনারের নাম দেয়া হল:
তিউনিসিয়া
তুরস্ক (১১শ শতাব্দী)
মিশর (৭ম শতাব্দী)/সিরিয়া (১৩শ শতাব্দী পর্যন্ত)
ইরাক
মিশর (১৫শ শতাব্দী)
পারস্য (১৭শ শতাব্দী)
তাতারস্তান (১৮শ শতাব্দী)
মরক্কো
দক্ষিণ এশিয়া
ব্রুস রিড
ব্রুস অ্যান্থনি রিড (; জন্ম: ১৪ মার্চ, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৮৫ থেকে ১৯৯২ মেয়াদকালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট খেলেন। এছাড়াও ব্রুস রিড ভারত দলের পক্ষে বোলিং কোচের দায়িত্ব পালন করেন। ঘরোয়া ক্রিকেটের শেফিল্ড শীল্ডে ওয়েস্টার্ন অস্ট্রেলিয়ার সদস্য ছিলেন তিনি।
৬ ফুট ৮ ইঞ্চি উচ্চতার অধিকারী রিডের দৈহিক উচ্চতা সাবেক ওয়েস্ট ইন্ডিজের বিখ্যাত ফাস্ট বোলার জোয়েল গার্নারের সমতুল্য। উভয়েই আন্তর্জাতিক ক্রিকেটে সর্বোচ্চ উচ্চতার অধিকারী ক্রিকেটার ছিলেন যা পরবর্তীকালে পাকিস্তানী ফাস্ট বোলার মোহাম্মদ ইরফানের আবির্ভাবে রেকর্ড ভেঙ্গে যায়।
ডিসেম্বর, ১৯৮৫ থেকে ডিসেম্বর, ১৯৯২ সাল পর্যন্ত টেস্টে ও জানুয়ারি, ১৯৮৬ থেকে মার্চ, ১৯৯২ পর্যন্ত একদিনের আন্তর্জাতিকে সক্রিয় ছিলেন তিনি। সমগ্র খেলোয়াড়ী জীবনে ২৭ টেস্টে ২৪.৬৩ গড়ে ১১৩ উইকেট এবং ৬৩ একদিনের আন্তর্জাতিকে ৬১ উইকেট তুলে নেন।
বামহাতি ফাস্ট-মিডিয়াম বোলিংয়ে সহজাত সুইং করতে দক্ষ ছিলেন তিনি। তাঁর বিরাট উচ্চতা বলের নিখুঁত লক্ষ্যে হানতে সহযোগিতা করেছে। প্রায়শঃই তিনি আঘাতে জর্জরিত থাকতেন ও খুব কম সময়ই পরিপূর্ণভাবে সুস্থদেহে মাঠে নামতেন। তারপরও তিনি ১৯৯০-৯১ মৌসুমে অ্যাশেজ সিরিজে ইংল্যান্ডের বিপক্ষে অংশগ্রহণ করে পাঁচ টেস্টে ২৭ উইকেট দখল করেছিলেন।
জালালউদ্দিনের পর একদিনের আন্তর্জাতিকের ইতিহাসে দ্বিতীয় খেলোয়াড় হিসেবে তিনি হ্যাট্রিক করার গৌরব অর্জন করেন। ২৯ জানুয়ারি, ১৯৮৬ তারিখে সিডনি ক্রিকেট গ্রাউন্ডে অনুষ্ঠিত একদিনের আন্তর্জাতিকে নিউজিল্যান্ডের বিপক্ষে এ কীর্তিগাঁথা রচনা করেন। খেলায় তিনি ধারাবাহিকভাবে ব্রুস ব্লেয়ার, আরিভন ম্যাকসুইনে ও স্টুয়ার্ট গিলেপ্সিকে আউট করেন।
খেলোয়াড় জীবন থেকে অবসর নেয়ার পর বোলিং কোচ হিসেবে নিজেকে জড়িত করেন। ভারত ও জিম্বাবুয়ের বোলিং কোচের দায়িত্ব পালনের পাশাপাশি কাউন্টি ক্রিকেটে হ্যাম্পশায়ার দলেরও কোচ ছিলেন তিনি। এছাড়াও অস্ট্রেলীয় ফাস্ট বোলার নাথান ব্র্যাকেনের বোলার হিসেবে গড়ে তুলতেও সহায়তা করেন। নিউজিল্যান্ডীয় ব্যাটসম্যান জন রিড তাঁর কাকাতো ভাই।
মিম্বর
মিম্বর () হল মসজিদে ইমামের খুতবা প্রদানের জন্য উচু স্থান। একে মিনবরও বলা হয়। আরবিতে এর বহুবচন হল মানাবির।
মিম্বর সাধারণ মেঝে থেকে কয়েকধাপ উচু হয়ে থাকে। তবে ছোট টাওয়ার আকারের মিম্বরও দেখা যায়। মুহাম্মদ (সা) তিন ধাপ বিশিষ্ট মিম্বর ব্যবহার করতেন। মিহরাবের ডানপাশে মিম্বর স্থাপন করা হয়। মিম্বর ইমামের কর্তৃত্বের একটি নিদর্শন।
সবচেয়ে পুরনো মিম্বর উকবা মসজিদে দেখতে পাওয়া যায়। এটির সময়কাল ১১শ শতাব্দী নির্ণয় করা হয়। এতে ১১ধাপ বিশিষ্ট সিড়ি রয়েছে এবং এটি কাঠ নির্মিত। একে ইসলামি কাঠখোদাই শিল্পের একটি উজ্জ্বল নিদর্শন হিসেবে গণ্য করা হয়।
সিলেট সরকারি পাইলট উচ্চ বিদ্যালয়
সিলেট সরকারি পাইলট উচ্চ বিদ্যালয় হচ্ছে বাংলাদেশ এবং একই সাথে ভারতীয় উপমহাদেশের প্রাচীন বিদ্যালয়গুলোর মধ্যে অন্যতম। এটি ১৮৩৬ সালে স্থাপিত হয়। বিদ্যালয়টি সিলেট জেলার সুরমা নদীর তীরে কালীঘাটে অবস্থিত।
১৮৩০ সালের দিকে ইস্ট ইন্ডিয়া কোম্পানির শাসনামলে লর্ড বেন্টিক এই অঞ্চলের মানুষ যেন সঠিকভাবে ইংরেজি বলতে পারে সেই লক্ষ্যে এই বিদ্যালয়টি স্থাপনের নির্দেশ দেন। ১৮৪১ সালে এখানে মাত্র ৪১ জন ছাত্র পড়াশোনা করত। এরপর রেভেন্ডার প্রাইজ প্রধান শিক্ষক হিসাবে বিদ্যালয়টির দায়িত্ব নেন এবং বিদ্যালয়টিকে একটি মিশনারি বিদ্যালয়ে রুপান্তর করেন। তখন বিদ্যালয়টি রেভেরেন্ড প্রাইজের কাছে হস্তান্তর করা হয়। ১৮৬৯ সালে বিদ্যালয়টির নাম পরিবর্তন করে "সিলেট সরকারি পাইলট উচ্চ বিদ্যালয়" নামকরণ করে হয় এবং রায় সাহেব দুর্গা কুমার বসুকে বিদ্যালয়টির প্রধান শিক্ষক হিসেবে নিয়োগ দেয়া হয়। ১৮৯৭ সালের ভূমিকম্পে বিদ্যালয়টি ধ্বংসপ্রাপ্ত হয় এবং পরবর্তীতে বিদ্যালয়টি সরিয়ে নিয়ে বর্তমানে যে স্থানে রয়েছে (কালীঘাট) সেখানে স্থানান্তর করা হয়।
১৯০৩ সালে রায় সাহেব দুর্গা কুমার বসু স্বেচ্ছায় অবসর গ্রহণ করলে বাইকুন্থানাথ ভট্টাচার্য বিদ্যালয়টির প্রধান শিক্ষক হিসেবে দায়িত্ব গ্রহণ করেন। ১৯১৮ সালে আরও একটি ভূমিকম্পে বিদ্যালয়টি ধ্বংসপ্রাপ্ত হয় এবং ১৯১৯ সালে বিদ্যালয়টি পুনঃস্থাপিত হয়। এটি ১৯২৬ সালে ভয়াবহব বন্যার ক্ষতিগ্রস্থ হয় এবং ১৯২৯ সালে শুধুমাত্র একটি ভবন ছাড়া পুরো বিদ্যালয়টি আগুনে পুড়ে যায়। ১৯৩৯ সালে ২য় বিশ্ব যুদ্ধর সময় বিদ্যালয় ভবনকে সৈনিকদের থাকার ক্যাম্প হিসেবে ব্যবহার করা হয় এবং সৈনিকরা চলে যাওয়ার পর বিদ্যালয়টির কাজ পুনরায় শুরু হয়। ১৯৬২ সালে আব্দুল ওয়াহিদ চৌধুরী প্রধান শিক্ষকের দায়িত্ব গ্রহণ করেন এবং বিজ্ঞানাগারের উন্নতি করান এবং শিক্ষকের সংখ্যা বৃদ্ধি করেন। ১৯৬৭ সালে তিনি চট্টগ্রাম বিভাগের সেরা প্রধান শিক্ষক হিসেবে নির্বাচিত হন ।একই সালে বিদ্যালয়টির আমুল পরিবর্তনের কারণে তাকে "তেমগা-ই-খেদ্মাত" পুরস্কার দেয়া হয়। ১৯৭১ সালে পাকিস্তানী সৈন্যরা বিদ্যালয়টিতে আগুন লাগিয়ে দেয়, অনেক গুরুত্বপূর্ণ তথ্যাদি ধ্বংস করে এবং বিভিন্ন বই পুস্তক জ্বালিয়ে দেয়।
২০১৩ সালে এটিকে কলেজে উন্নীত করা হয়।
কিন্তু এখন ( ২০১৮ ) পর্যন্ত এর কার্যক্রম শুরু হয়নি।
স্কুল ব্যাজসহ সাদা শার্ট এবং নেভি ব্লু প্যান্ট, সাদা রঙের পিটি সু (কেডস)। শীতে নেভি ব্লু সোয়েটার।
রুকু
রুকু () নামাজের একটি অংশ। নামাজে কিরাতের পর মাথা ঝুঁকিয়ে দুই হাত দিয়ে হাটু ধরে রুকু করা হয়। এটি নামাজের অন্যতম আবশ্যকীয় অংশ।
কুরআনের রুকু শব্দের ব্যবহার রয়েছে।
সিজদা
সুজুদ () বা সাজদাহ () (সিজদা বলে পরিচিত) নামাজের একটি অংশ। রুকু থেকে দাঁড়িয়ে এরপর মাটিতে কপাল ও নাক স্পর্শ করে সিজদা করা হয়। একইসাথে হাটু ও হাতের পাতায় মাটিতে স্থাপন করা হয়। সিজদা নামাজের অন্যতম আবশ্যকীয় অংশ। সিজদা কাবার দিকে মুখ করে দিতে হয়। সিজদার সময় "সুবহানা রাব্বিয়াল আলা" (سُبْحَانَ رَبِّيَ الْأَعْلَى) তসবিহ পড়তে হয়।
কুরআনের কিছু আয়াতকে সিজদার আয়াত বলা হয়। এসব আয়াত তিলাওয়াত করলে তিলাওয়াতকারী ও শ্রোতা উভয়ের জন্য সিজদা দেয়া আবশ্যক হয়ে যায়। এছাড়া নামাজে কোনো ওয়াজিব লঙ্ঘন হলে সিজদা সাহু দিয়ে তা সংশোধন করে নিতে হয়। তবে ফরজ লঙ্ঘন হলে সিজদা সাহু দিলেও সংশোধন হয় না। সুন্নত বা মুস্তাহাব লঙ্ঘন হলে সিজদা সাহু দেয়ার প্রয়োজন নেই।
২০১৫ আইসিসি আফ্রিকা টুয়েন্টি২০ চ্যাম্পিয়নশীপ
২০১৫ আইসিসি আফ্রিকা টুয়েন্টি২০ চ্যাম্পিয়নশীপ এক ধরনের ক্রিকেট প্রতিযোগিতা। আইসিসি আফ্রিকা কর্তৃক এ প্রতিযোগিতা পরিচালিত হবে। ঐ অঞ্চলের শীর্ষ ৬ সহযোগী সদস্য - বতসোয়ানা, ঘানা, কেনিয়া, নামিবিয়া, তাঞ্জানিয়া ও উগান্ডা অংশ নিচ্ছে। পূর্ব-ঘোষিত সিদ্ধান্ত মোতাবেক ২৭-৩১ মার্চ, ২০১৫ তারিখে অনুষ্ঠিত এ প্রতিযোগিতাটি দক্ষিণ আফ্রিকায় শুরু হয়েছে। প্রতিযোগিতার শীর্ষস্থানীয় দুইটি দল আয়ারল্যান্ড ও স্কটল্যান্ডে অনুষ্ঠিতব্য ২০১৫ সালের বিশ্ব টুয়েন্টি২০ বাছাইপর্বে খেলার সুযোগ লাভ করবে।
কায়সার বাগ
কায়সার বাগ (হিন্দি: क़ैसरबाग़, উর্দু: , , "সম্রাটের বাগান") ভারতের লখনৌ শহরে অবস্থিত একটি কমপ্লেক্স। লখনৌয়ের শেষ নবাব ওয়াজেদ আলি শাহ এটি নির্মাণ করেন।
আমিরুল মুমিনিন
আমিরুল মুমিনিন ( (বিশ্বাসীদের নেতা)) মুসলিম খলিফার ক্ষেত্রে ব্যবহৃত উপাধি। দ্বিতীয় খলিফা উমরের সময় থেকে খলিফাদের ক্ষেত্রে এই উপাধি ব্যবহৃত হয়ে আসছে। এছাড়াও বিভিন্ন সময়ে বিভিন্ন মুসলিম শাসক এই উপাধি ব্যবহার করেছেন এবং বর্তমানেও শাসকদের মাঝে এর ব্যবহার হয়।
টুংভূম
টুংভূম ছিল অধুনা ভারতের পশ্চিমবঙ্গ রাজ্যের বাঁকুড়া জেলার রায়পুরের দক্ষিণাঞ্চলে অবস্থিত একটি প্রাচীন রাজ্যের নাম।
স্থানীয় কিংবদন্তি অনুসারে, টুং দেও গণ্ডকী নদীর তীরবর্তী অঞ্চল থেকে পুরীতে তীর্থ করতে এসেছিলেন। জগন্নাথের আশীর্বাদে তিনি পুরীর রাজা হন। জগন্নাথ তাঁর নাতি গঙ্গাধর টুংকে জানান যে তাঁর পরে পুরীর সিংহাসনে কোনো উত্তরাধিকার থাকবে না। তাই তাঁর পুত্র যেন নিজের নাম পরিবর্তন অন্য কোনো অঞ্চলে চলে যান; সেখানে তিনি রাজা হতে পারবেন।
দশ বছর ঘুরতে ঘুরতে গঙ্গাধর টুঙের পুত্র নুকুর টুং নিজের স্ত্রী, ধনসম্পতি ও সৈন্যসামন্ত নিয়ে ১৩৪৮ সালে শ্যামসুন্দরপুরের কাছে টিকরাপাড়া নামে এক জায়গায় এসে বসতি স্থাপন করেন। সেই সময় রাজগ্রাম নামে সেই জায়গাটি শ্যামসুন্দরপুর, ফুলকুসমা, রায়পুর, সিমলাপাল ও ভালাইদিহা নিয়ে গঠিত ছিল। আগে সামন্তসার রাজা সেখানে রাজত্ব করতেন। এক অগ্নিকাণ্ডে তাঁর পরিবার-পরিজনের মৃত্যু হয়েছিল। শাসকহীন সেই অঞ্চল ডাকাতদের রাজত্বে পরিণত হয়েছিল। নুকুর টুং ডাকাতদের পরাজিত করে সেখানে রাজা হয়ে বসেন। নাম নেন ছত্রনারায়ণ দেব। তিনি তাঁর রাজ্যের নাম রেখেছিলেন জগন্নাথপুর। তিনি ২৫২টি উৎকল ব্রাহ্মণ পরিবারকে সেই অঞ্চলে এনেছিলেন।
রাজা তাঁর গুরু শ্রীপতি মহাপাত্র ও তাঁর সেনাপতিকে সিমলাপাল ও ভালাইদিহা পরগনাদুটি দান করেন। শিখর রাজপরিবারের এক সদস্যকে রায়পুর পরগনাটি দান করা হয়েছিল। পরে শ্যামসুন্দরপুর ও ফুলকুসমা পরগনাদুটি নিয়ে পরিবারের সদস্যদের মধ্যে অন্তর্কলহ শুরু হয়।
কজঙ্গল
কজঙ্গল ছিল অধুনা ভারতের পূর্বাঞ্চলে অবস্থিত একটি প্রাচীন রাজ্য। পশ্চিমবঙ্গের বীরভূম জেলা ও ঝাড়খণ্ডের সাঁওতাল পরগনা বিভাগের অংশবিশেষে এই রাজ্য বিস্তৃত ছিল।
খ্রিস্টীয় একাদশ শতাব্দীতে রাজা হরিবরমাধবের মন্ত্রী ভট্ট ভবদেবের ভুবনেশ্বর শিলালিপিতে রাঢ় অঞ্চলে একটি জঙ্গল রাজ্যের কথা জানা যায়। চীনা সন্ন্যাসী-পর্যটক হিউয়েন সাঙের বিবরণীতে কজঙ্গলের উল্লেখ আছে। তিনি খ্রিস্টীয় সপ্তম শতাব্দীতে চম্পা (ভাগলপুর) থেকে কজঙ্গলে আসেন এবং সেখান থেকে পুণ্ড্রবর্ধন যাত্রা করেন। তিনি লিখেছেন, কজঙ্গলের উত্তর সীমা গঙ্গা নদী থেকে খুব দূরে ছিল না। এই জঙ্গলের দক্ষিণাঞ্চলে অনেক হাতি ছিল। এখানকার অধিবাসীরা ছিলেন সরল, বিদ্বান ও শিক্ষানুরাগী।
পালি ধর্মগ্রন্থ "বিনয়পিটক" অনুসারে, আর্যাবর্তের পূর্ব সীমা ছিল কজঙ্গল।
লিসা হেইডোন
লিসা হেইডোন (জন্ম: এলিজেবেথ মেরি হেইডোন; ১৭ জুন ১৯৮৬) একজন ভারতীয় মডেল, অভিনেত্রী, "কুইন" (২০১৪) চলচ্চিত্রের জন্য পরিচিত। তিনি ১৯ বছর বয়সে অস্ট্রেলিয়ায় মডেলিং শুরু করেন।
বাঁশলোই নদী
বাঁশলোই নদী হল ভাগীরথী নদীর একটি উপনদী।
বাঁশলোই নদীর উৎপত্তি ভারতের ঝাড়খণ্ড রাজ্যের সাহেবগঞ্জ জেলার বাঁশ পাহাড়ে। এটি ঝাড়খণ্ডের পাকুড় জেলা এবং পশ্চিমবঙ্গের বীরভূম ও মুর্শিদাবাদ জেলার উপর দিয়ে প্রবাহিত হয়ে জঙ্গিপুরের উত্তরে হুগলি নদীতে মিশেছে। এই নদীর অববাহিকা অঞ্চলের আয়তন ।
ছোটোনাগপুর মালভূমি থেকে উৎপন্ন অন্যান্য নদীর মতো বাঁশলোই নদীতেও বর্ষাকালে প্রচুর বৃষ্টি ও সীমিত জল পরিবহন ক্ষমতার জন্য বন্যা পরিস্থিতির সৃষ্টি হয়। জঙ্গিপুর ও কালনা শহরের মধ্যবর্তী অঞ্চলে বাঁশলোই নদীতে বন্যা দেখা যায়। এই অঞ্চলে ভাগীরথীর জলধারণ ক্ষমতা সর্বাধিক । অতিরিক্ত বৃষ্টির ফলে এর চেয়ে বেশি জল হলে বন্যা পরিস্থিতি দেখা যায়।
তাপগতিবিদ্যার প্রথম সূত্র
তাপগতিবিদ্যার প্রথম সূত্র ()প্রকৃতপক্ষে শক্তির নিত্যতা সূত্রের একটি বিশেষ রূপ। বিজ্ঞানী জুল সর্বপ্রথম কাজ ও তাপের মধ্যে একটি সঠিক সম্পর্ক নির্ণয় করেন এবং একে সূত্র আকারে প্রকাশ করেন। তাপগতিবিদ্যার প্রথম সূত্রটিকে সাধারণত বিবৃত করা হয় এভাবে যে, কোন বদ্ধ ব্যাবস্থায় অভ্যন্তরীণ শক্তির পরিবর্তন বস্তুটিতে প্রয়োগকৃত তাপ ও ব্যাবস্থা কর্তৃক কৃত কাজের বিয়োগ ফলের সমান।
তাপগতিবিদ্যার প্রথম সূত্রটি প্রায় অর্ধ শতাব্দীর গবেষণার ফল। এই সুত্রের প্রথম পুরনাঙ্গ বিবৃতিটি পাওয়া যায় ১৮৫০ সালে ক্লসিয়াস ও উইলিয়াম রানকিন এর কাছে। রানকিন রানকিনের বিবৃতিটি ক্লসিয়াসের মত স্পষ্ট ছিল না। জুলিয়াস রবার্ট ভন মেয়ার ১৮৪১ সালে একটি বিবৃতি দেন যে, স্থির চাপে কোন বস্তুর প্রসারণের জন্য ব্যবহৃত তাপ কাজের সাথে আন্তঃপরিবর্তনশীল। কিন্তু এটি প্রথম সূত্রের সাধারণ বিবৃতি নয়।
চাক্রিক তাপগতীয় প্রক্রিয়া বিবেচনা করে তাপগতিবিদ্যার প্রথম সূত্রের সর্বপ্রথম পরিষ্কার বিবৃতি দেন ক্লসিয়াস ১৮৫০ সালে।
ক্লসিয়াস অভ্যন্তরীণ শক্তি ধারণা ব্যবহার করে আরো একভাবে সূত্রটি বিবৃত করেছেন
প্রধান সামরিক আইন প্রশাসক
প্রধান সামরিক আইন প্রশাসক একটি পদ যাতে আসীন ব্যক্তি কিছু রাষ্ট্র যেমন বাংলাদেশ, পাকিস্তান ও ইন্দোনেশিয়ায় সামরিক আইন কার্যকর করার দায়িত্বে ছিলেন। প্রশাসকের হাতে যথেষ্ট পরিমাণ নির্বাহী ক্ষমতা থাকে। সামরিক অভ্যুত্থানের পর সাধারণত সামরিক অফিসাররা এই পদ লাভ করেন। একই সাথে রাষ্ট্রপ্রধানের পদ গ্রহণের উদাহরণও রয়েছে।
বাংলাদেশে এই পদ লাভকারী ব্যক্তিরা হলেন:পাকিস্তানে এই পদ লাভকারী ব্যক্তিরা হলেন:ইন্দোনেশিয়ায় সেনাপ্রধান সুহার্তো‌ সংক্ষিপ্তকাল এই পদে ছিলেন। তিনি ১৯৬৫ সালে ক্ষমতা দখল করেন এবং রাষ্ট্রপতি সুকর্ণ‌কে ১৯৬৭ সালে পদত্যাগে বাধ্য করেন। সুকর্ণ‌ও তার রাষ্ট্রপতিত্বকালে সামরিক আইন জারি করেছিলেন।
কোচবিহার সদর মহকুমা
কোচবিহার সদর মহকুমা হল ভারতের পশ্চিমবঙ্গ রাজ্যের কোচবিহার জেলার একটি মহকুমা। এটি কোচবিহার পুরসভা এবং কোচবিহার ১ ও কোচবিহার ২ সমষ্টি উন্নয়ন ব্লক দুটি নিয়ে গঠিত। এই দুই ব্লকের অধীনে ২৮টি গ্রাম পঞ্চায়েত ও তিনটি নগর পঞ্চায়েত রয়েছে। মহকুমার সদর কোচবিহার শহরে অবস্থিত।
কোচবিহার পুরসভা ছাড়া এই মহকুমায় কোচবিহার ১ ও কোচবিহার ২ ব্লকের অধীনে তিনটি নগর পঞ্চায়েত ও ২৮টি গ্রাম পঞ্চায়েত রয়েছে। নগর পঞ্চায়েতগুলি হল খড়িমালা খাগড়াবাড়ি, গুড়িয়াহাটি ও খাগড়াবাড়ি।
কোচবিহার ১ সমষ্টি উন্নয়ন ব্লকের গ্রামাঞ্চল ১৫টি গ্রাম পঞ্চায়েত নিয়ে গঠিত। এগুলি হল: চাঁদামারি, ফালিমারি, হাঁড়িভাঙা, পাটছড়া, চিলকিরহাট, ঘুঘুমারি, জিরানপুর, পুটিমারি-ফুলেশ্বরী, দাউয়াগুড়ি, গুরিয়াহাটি-১, ময়ামারি, দেওয়ানহাট, গুরিয়াহাটি-২, পানিশালা ও শুটকাবাড়ি। এই ব্লকের নগরাঞ্চল দুটি নগর পঞ্চায়েতের অধীনস্থ। এগুলি হল: খড়িমালা খাগড়াবাড়ি ও গুরিয়াহাটি। ব্লকটি কোচবিহার থানার অধীনস্থ। ব্লকের সদর ঘুঘুমারি।
কোচবিহার ২ সমষ্টি উন্নয়ন ব্লকের গ্রামাঞ্চল ১৩টি গ্রাম পঞ্চায়েত নিয়ে গঠিত। এগুলি হল: আমবাড়ি, ধাংধিংগুড়ি, মধুপুর, টাকাগাছ-রাজারহাট, বাণেশ্বর, গোপালপুর, মরিচবাড়ি-খোলতা, বড়রংরাস, খাগড়াবাড়ি, পাতলাখাওয়া, চাকচাকা, কাপাইডাঙা ও পুন্ডিবাড়ি। এই ব্লকের একমাত্র নগর পঞ্চায়েতটি হল খাগড়াবাড়ি। ব্লকটি কোচবিহার থানার অধীনস্থ ব্লকের সদর পুন্ডিবাড়ি।
পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর কোচবিহার সদর মহকুমার অন্তর্গত লোকসভা ও বিধানসভা কেন্দ্রগুলির অবস্থান নিম্নরূপ:
এই তিনটি বিধানসভা কেন্দ্রই কোচবিহার লোকসভা কেন্দ্রের অন্তর্গত।
আবদুস সোবহান
আবদুস সোবহান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবদুস সোবহানের বাড়ি ব্রাহ্মণবাড়িয়া জেলার বাঞ্ছারামপুর উপজেলার চরলোহনিয়া গ্রামে। তাঁর বাবার নাম কালু মিয়া এবং মায়ের নাম ফজরন নেছা। তাঁর স্ত্রীর নাম আনোয়ারা বেগম। এ দম্পতির তিন ছেলে, এক মেয়ে।
১৯৭১ সালে আবদুস সোবহান প্রথম ইস্ট বেঙ্গল রেজিমেন্টে কর্মরত ছিলেন। তাঁদের অবস্থান ছিল যশোর সেনানিবাসে। মুক্তিযুদ্ধ শুরু হলে আক্রান্ত হন তাঁরা। তখন সেনানিবাস থেকে বেরিয়ে তাঁরা চৌগাছায় সমবেত হয়ে মুক্তিযুদ্ধে যোগ দেন। তিনি ধলই বিওপি ছাড়াও আরও কয়েকটি স্থানে যুদ্ধ করেছেন। মুক্তিযুদ্ধে বীরত্ব ও সাহসিকতা প্রদর্শনের জন্য আবদুস সোবহান বীর প্রতীক খেতাব পেয়েছেন।
১৯৭১ সালের ৩০-৩১ অক্টোবর মধ্যরাতে মৌলভীবাজার জেলার শ্রীমঙ্গল উপজেলার কমলগঞ্জ সীমান্তের ধলই বিওপিতে। সেখানে ছিল পাকিস্তানি সেনাবাহিনীর দুর্ভেদ্য একটি ঘাঁটি। ধলই বিওপির চারপাশে ছোট ছোট পাহাড়ি টিলা ও চা বাগান। মাঝেমধ্যে ঘন বাঁশবন। বিওপি-সংলগ্ন চারদিক কাঁটাতারে ঘেরা। ভূমিতে মাইন বিছানো। শত্রুর অবস্থান বিভিন্ন স্থানে গোপন বাংকারে। এই বাংকারগুলো এতই মজবুত ছিল যে সেগুলো মিডিয়াম কামানের গোলায় ক্ষতিগ্রস্ত হবে না। ২৮ অক্টোবর মুক্তিযোদ্ধাদের একটি বড় দল সেখানে আক্রমণ করেছিল। সে আক্রমণ ব্যর্থতায় পর্যবসিত হয়। সেদিন তাঁদের বেশ কয়েকজন সহযোদ্ধা শহীদ ও আহত হন। তবে এবার অন্ধকারে শত্রু পাকিস্তানিদের অবস্থান লক্ষ্য করে আবদুস সোবহান ও তাঁর আরও কয়েকজন সহযোদ্ধা নিক্ষেপ করলেন বেশ কটি হ্যান্ড গ্রেনেড। অন্য সহযোদ্ধারা একযোগে গুলি। হ্যান্ড গ্রেনেডের বিস্ফোরণ ও গুলির শব্দে হকচকিত শত্রু। তারপর শত্রুর দিক থেকেও বৃষ্টির মতো পাল্টা গুলি। পাকিস্তানিদের আক্রমণে আবদুস সোবহান ও অন্য মুক্তিযোদ্ধারা বেশ বেকায়দায়ই পড়লেন। স্থানীয় সোর্সের ভুলের কারণে তাঁরা ঢুকে পড়েছেন একেবারে পাকিস্তানিদের নাকের ডগায়। পাল্টা গুলিতে তাঁরা অনেকে হতাহত হলেন। ব্রাশফায়ারের একঝাঁক গুলি এসে লাগল আবদুস সোবহানের পেট, ঊরু ও হাতের আঙুলে। হাতের একটি আঙুল ও বাঁ পায়ের ঊরুর মাংসপেশি উড়ে গেল। গুরুতর আহত হলেন আবদুস সোবহান। সহযোদ্ধা আরও অনেকে আহত হলেন। রক্তে ভেসে যেতে থাকল জায়গাটা। দেখলেন, গুলিবিদ্ধ তিন সহযোদ্ধা ছটফট করতে করতে মারা গেলেন। তখনো তিনি জ্ঞান হারাননি। ভাবলেন, তাঁর জীবন বুঝি এখানেই শেষ। তিনি যেখানে ছিলেন, সেখানে ছিল হাঁটুপানি। তিনি ক্রমে দুর্বল হয়ে পড়ছেন, এমন সময় এক সহযোদ্ধা তাঁর কাছে এলেন। ওই সহযোদ্ধা তাঁকে টেনে দূরে নিয়ে গেলেন। সেখান থেকে উদ্ধার পার্টি তাঁকে নিয়ে রওনা হলো সীমান্তের দিকে। এই সময় তিনি জ্ঞান হারিয়ে ফেললেন। ধলই বিওপিতে কয়েক দিন যুদ্ধ চলে এবং শেষ পর্যন্ত ৩ নভেম্বর ধলই এলাকা মুক্ত হয়।
অপ্রকৃত বাস্তবতা
অপ্রকৃত বাস্তবতা বা অসৎ বাস্তবতা (, "ভার্চুয়াল রিয়ালিটি") হচ্ছে কম্পিউটার নিয়ন্ত্রিত সিস্টেম যাতে মডেলিং() ও অনুকরণবিদ্যার () প্রয়োগের মাধ্যমে মানুষ কৃত্রিম ত্রিমাত্রিক ইন্দ্রিয়গ্রাহ্য পরিবেশের সাথে সংযোগ স্থাপন বা উপলব্ধি করতে পারে। অপ্রকৃত বাস্তবতাতে অনুকরণকৃত পরিবেশ হুবহু বাস্তব পৃথিবীর মত হতে পারে। এক্ষেত্রে অনেক সময় অপ্রকৃত বাস্তবতা থেকে বাস্তব অভিজ্ঞতা পাওয়া যায়। আবার অনেক সময় অনুকরণকৃত বা সিম্যুলেটেড পরিবেশ বাস্তব থেকে আলাদা হতে পারে। যেমন: অপ্রকৃত বাস্তবতানির্ভর কম্পিউটার খেলাসমূহ।
বাস্তব নয়, তবে বাস্তবের ধারণা সৃষ্টি করতে সক্ষম এমন কল্পনা নির্ভর বিষয় অনুভব করার ত্রিমাত্রিক অবস্থা উপস্থাপনকে ভার্চুয়াল রিয়েলিটি বা অনুভবে বাস্তবতা বা কল্প-বাস্তবতা বলে।
এআর / ভিআর এর বাজার ইতিমধ্যে একটি বিলিয়ন ডলারের বাজার হয়ে উঠেছে এবং এটি কয়েক বছরের মধ্যেই 120 বিলিয়ন ডলারেরও বেশি বাজারে এগিয়ে চলার পরিকল্পনা করছে।
অপ্রকৃত বাস্তবতাতে ব্যবহারকারী সম্পূর্ণরূপে একটি কম্পিউটার নিয়ন্ত্রিত পরিবেশে নিমজ্জিত হয়ে যায়। তথ্য আদান-প্রদানকারী বিভিন্ন ধরনের ডিভাইস বা যান্ত্রিক উপকরণ সংবলিত চশমা, মস্তকাবরক, হাতমোজা, সুট ইত্যাদি পরিধান করার মাধ্যমে অপ্রকৃত বাস্তবতাতে বাস্তবকে উপলব্ধি করতে পারে। একটি "সাধারণ" অপ্রকৃত বাস্তবতাতে একজন ব্যবহারকারী স্টেরিওস্কোপিক (Stereoscopic) বা ত্রিমাত্রিক চিত্র-প্রক্ষেপণ পর্দা (screen) সংবলিত একটি শিরস্ত্রাণ (helmet) পরে এবং তার মধ্যে দিয়ে বাস্তব থেকে অনুকরণকৃত অ্যানিমেটেড বা প্রাণবন্ত ছবি দেখে। দূর-অবস্থিতি (Telepresence) বা কৃত্রিম ত্রিমাত্রিক জগতে উপস্থিত থাকার ভ্রমণ একটি গতি নিয়ন্ত্রণকারী তথ্য সংগ্রাহক বা সেন্সর দ্বারা প্রভাবিত করা হয়। গতি নিয়ন্ত্রণকারী সেন্সরের মাধ্যমে পর্দাতে প্রদর্শিত ছবির গতিকে অপ্রকৃত বাস্তবতা ব্যবহারকারীর গতির সাথে মেলানো হয়। যখন অপ্রকৃত বাস্তবতা ব্যবহারকারীর গতির পরিবর্তন হয় তখন পর্দাতে প্রদর্শিত দৃশ্যের গতিও পরিবর্তিত হয়। এভাবে অপ্রকৃত বাস্তবতা ব্যবহারকারী কৃত্রিম ত্রিমাত্রিক জগতের সাথে মিশে যায় এবং সেই জগতের একটি অংশে পরিণত হয়। আবার "বল-প্রত্যুত্তর" (force-feedback) সম্বলিত উপাত্ত হাতমোজা (data gloves) পরিধান করলে তা স্পর্শের অনুভূতি প্রদান করে এবং এসময় ব্যবহারকারী নিজের ইচ্ছা অনুযায়ী অপ্রকৃত বাস্তবতার পরিবেশের কোনো বস্তু তুলতে বা ধরতেও তা ব্যবহার করতে পারে।
বর্তমান জীবনে যদিও অপ্রকৃত বাস্তবতা কেবলমাত্র বিকশিত হতে শুরু করেছে, ধারণা করা হচ্ছে যে আগামী প্রাত্যহিক জীবনে এটি প্রচণ্ড প্রভাব ফেলবে। ভবিষ্যতে যখন অপ্রকৃত বাস্তবতা অনেক বেশি সহজলভ্য হয়ে যাবে তখন তা বিনোদন থেকে শুরু করে যোগাযোগ পর্যন্ত প্রায় সকল ক্ষেত্রেই প্রভাব ফেলবে। বিভিন্ন পেশা ও গবেষণায় অপ্রকৃত বাস্তবতার প্রয়োগের ফলে সমাজে এর ইতিবাচক ও নেতিবাচক এবং উভয় ধরনের প্রভাব পড়বে বলে ধারণা করছেন বিশেষজ্ঞরা।ইতিবাচক প্রভাবের পাশাপাশি অপ্রকৃত বাস্তবতার কিছু নেতিবাচক প্রভাবও রয়েছে। অপ্রকৃত বাস্তবতার সরঞ্জামের চড়া দাম ও জটিলতা হচ্ছে বর্তমানে বিজ্ঞানীদের প্রধান দুটি সমস্যা। যেমন- কখনও কখনও মস্তকাবরকের গতি ব্যবহারকারীর স্বাভাবিক গতির সাথে সামঞ্জস্য রক্ষা করতে পারে না।Michael R.Heim তার বিখ্যাত গ্রন্থ " The Metaphysics of Virtual Reality " বইয়ে সাতটি ভিন্ন ধারণার কথা নির্দিষ্ট করেছেন ৷ যেমন :-
দুমকি উপজেলা
দুমকি উপজেলা বাংলাদেশের পটুয়াখালী জেলার অন্তর্গত একটি উপজেলা।
এই উপজেলার উত্তরে - বাকেরগঞ্জ উপজেলা, পূর্বে - বাউফল উপজেলা, দক্ষিণে - পটুয়াখালী সদর উপজেলা এবং পশ্চিমে - মির্জাগঞ্জ উপজেলা অবস্থিত।
এই উপজেলার ইউনিয়ন ৫টি।
মোট জনসংখ্যা ৮৪,৫৬৫ জন, এর মধ্যে পুরুষ ৪২,৪০৫ জন এবং মহিলা ৪২,১৬০ জন। 
মোট শিক্ষার হার ৭৭.৫ শতাংশ। এই উপজেলায় পটুয়াখালী বিজ্ঞান ও প্রযুক্তি বিশ্ববিদ্যালয় অবস্থিত।
কেরামত আলী, রাজা সালেহ মাহমুদ পরশ বাংলা, রাজা তসলিম মিয়া, আমিনুল ইসলাম খোকন
রাঙ্গাবালী উপজেলা
রাঙ্গাবালী উপজেলা বাংলাদেশের পটুয়াখালী জেলার অন্তর্গত একটি উপজেলা।
এর উত্তরে চালিতাবুনিয়া ও আগুনমূখা নদী ও চর বিশ্বাস, পশ্চিমে রামনাবাদ চ্যানেল ও কলাপাড়া উপজেলা, পূর্বে চরফ্যাশন উপজেলার চর কুররী- মুকরী এবং দক্ষিনে বঙ্গোপসাগর।
এই উপজেলার ইউনিয়ন ৫টি।
এই উপজেলার মোট জনসংখ্যা ১,০৪,১২৮ জন, যার মধ্যে পুরুষঃ ৫৫,০২৭ জন এবং মহিলাঃ ৪৯,১০১ জন।
মোট শিক্ষার হার ৩৯%। এর মধ্যে পুরুষ ৪২ % ও মহিলা ৩৬ %।
রাঙ্গাবালী নিউজ
রাঙ্গাবালী বার্তা
আফ্রিকান ক্রিকেট অ্যাসোসিয়েশন
আফ্রিকান ক্রিকেট অ্যাসোসিয়েশন আফ্রিকার দেশগুলোর ক্রিকেট খেলা পরিচালনাকারী আন্তর্জাতিক সংস্থা। ১৯৯৭ সালে এটি গঠিত হয়। বর্তমানে এর সদস্য সংখ্যা ২২। আন্তর্জাতিক ক্রিকেট কাউন্সিলের আঞ্চলিক সংস্থা হিসেবে এটি কাজ করে।
দক্ষিণ আফ্রিকা ও জিম্বাবুয়ের ক্রিকেট পরিচালনার জন্য নিজস্ব সংস্থা রয়েছে যারা স্বাধীনভাবে পরিচালিত হয়। কিন্তু এসিএ আফ্রিকা মহাদেশের বাদ-বাকী দেশগুলোর ক্রিকেট প্রশাসন, উন্নয়নের স্বার্থে কাজ করে যাচ্ছে। এছাড়াও এটি কোচিং ও আম্পায়ারিং, ক্রিকেট প্রশাসনের বিস্তারের ন্যায় কাজের সাথেও জড়িত। এসিএ গঠনের পূর্বে আফ্রিকার বাদ-বাকী দেশগুলোর ক্রিকেট খেলা পরিচালনায় পূর্ব ও মধ্য আফ্রিকা ক্রিকেট কনফারেন্স এবং পশ্চিম আফ্রিকা ক্রিকেট কাউন্সিল কর্তৃক নিয়ন্ত্রিত হতো।
আফ্রিকা ক্রিকেট একাদশ গঠনপূর্বক ২০০৫ সালে আফ্রো-এশিয়ান কাপ আয়োজন করে। এসিএ’র নিয়ন্ত্রিত অঞ্চলে একবার ক্রিকেট বিশ্বকাপ প্রতিযোগিতা অণুষ্ঠিত হয়। ২০০৩ সালের ক্রিকেট বিশ্বকাপে আয়োজক দেশ হিসেবে দক্ষিণ আফ্রিকা, কেনিয়া ও জিম্বাবুয়ে সহঃ স্বাগতিকের মর্যাদা লাভ করে। ২৬ জুন, ২০০৭ তারিখে সোয়াজিল্যান্ড এসিএ’র অণুমোদনলাভকারী সদস্যের মর্যাদা পায়।
দ্য ডেভিল মে কেয়ার
দ্য ডেভিল মে কেয়ার মেলবোর্নের রক সংগীতের ব্যান্ড ৬৭ স্পেশালের দ্বিতীয় পূর্ণদৈর্ঘ্য অ্যালবাম। এটি ১১ আগস্ট, ২০০৭ সালে অস্ট্রেলিয়ায় মুক্তি পায়।
অ্যালবামটির রেকর্ডিং এর কাজ মার্কিন প্রযোজক ও প্রকৌশলী জ্যাকুইরে কিং-এর তত্ত্বাবধানে নিউ সাউথ ওয়েল্‌সের ম্যানগ্রোভ স্টুডিওসে সম্পন্ন হয়।
টম মুডি
টমাস ম্যাসন মুডি (; জন্ম: ২ অক্টোবর, ১৯৬৫) অ্যাডিলেডে জন্মগ্রহণকারী বিখ্যাত ও সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে থাকলেও ডানহাতে মিডিয়াম বোলিংয়েও পারদর্শিতা দেখিয়েছেন। এছাড়াও তিনি শ্রীলঙ্কা ক্রিকেট দলে কোচের দায়িত্ব পালন করেন। "শাইন" ডাকনামে পরিচিত টমাস মুডি বর্তমানে ইন্ডিয়ান প্রিমিয়ার লীগে সানরাইজার্স হায়দ্রাবাদের কোচের দায়িত্বে রয়েছেন।
ছয় ফুট ছয় ইঞ্চি উচ্চতার অধিকারী টম মুডি লং ডাকনামে পরিচিত। ১৯৮৫-৮৬ মৌসুমে শেফিল্ড শিল্ডে ওয়েস্টার্ন অস্ট্রেলিয়ার পক্ষে খেলেন। এছাড়াও ইংল্যান্ডের কাউন্টি ক্রিকেটে ওয়ারউইকশায়ার এবং ওরচেস্টারশায়ার দলে প্রতিনিধিত্ব করেন। তন্মধ্যে ওয়েস্টার্ন অস্ট্রেলিয়া এবং ওরচেস্টারশায়ার দলকে বিভিন্ন প্রতিযোগিতায় নেতৃত্ব দেন। আক্রমণাত্মক ব্যাটিং ও দ্রুত রান সংগ্রাহক হিসেবে তাঁর খ্যাতি ছিল। প্রথম-শ্রেণীর ক্রিকেটে ২০,০০০ রানেরও অধিক সংগ্রহ করেছেন ৬৪ সেঞ্চুরি সহযোগে। এছাড়াও তিনি কার্যকর মিডিয়াম পেস বোলার ছিলেন। ১৯৯১ সালে লিস্ট এ ক্রিকেটে ওরচেস্টারশায়ার কাউন্টি দলের পক্ষে ১,৩৮৭ রান তোলেন। ১৯৯৪ সালে টিম কার্টিসের সাথে লিস্ট এ ক্রিকেটের ইতিহাসে তৃতীয় উইকেট জুটিতে অবিচ্ছিন্নভাবে ৩০৯ রানের ইনিংস খেলেন ও নতুন রেকর্ড গড়েন।
১৯৮৯ থেকে ১৯৯২ সালের মধ্যে অস্ট্রেলিয়া দলের পক্ষে ৮টি টেস্টে অংশগ্রহণ করেন। কিন্তু টেস্টের তুলনায় একদিনের আন্তর্জাতিকেই তিনি অধিক সফলকাম হন। তন্মধ্যে তিনবার বিশ্বকাপ ক্রিকেটে অংশ নেন। এছাড়াও ১৯৮৭ ও ১৯৯৯ সালের ক্রিকেট বিশ্বকাপের ফাইনালে স্টিভ ওয়াহের সাথে খেলেন।
২০০১ সালে খেলোয়াড়ী জীবন থেকে অবসর নেন তিনি। তারপর কোচের দায়িত্ব পালনসহ ওরচেস্টারশায়ার দলের ক্রিকেট পরিচালক নিযুক্ত হন। মে, ২০০৫ সালে শ্রীলঙ্কা দলের কোচ মনোনীত হন। ঐ সময়েই শ্রীলঙ্কা দল ২০০৭ সালের ক্রিকেট বিশ্বকাপের ফাইনালে প্রতিদ্বন্দ্বিতা করে।
১৪ মে, ২০০৭ তারিখে ওয়াকা কর্তৃপক্ষ মুডিকে ম্যানেজার পদে মনোনীত করে ও পরবর্তী তিন বছরের জন্য ওয়েস্টার্ন ওয়ারিয়র্স দলে তিন বছরের জন্য প্রধান কোচ হিসেবে দায়িত্ব দেয়। ইংল্যান্ডে অনুষ্ঠিত ২০০৫ সালের অ্যাশেজ সিরিজ চলাকালীন ফিল্ডিং কোচ ও শ্রীলঙ্কায় নিযুক্ত মুডির সহকারী ট্রেভর পেনি তাঁর সহকারী কোচের দায়িত্ব পান।
ফ্রুক্টোজ
ফ্রুক্টোজ হল ৬ কার্বনবিশিষ্ট মনোস্যাকারাইড। এর আণবিক সংকেত হল CHO যা গ্লুকোজের মতই। এটিও একটি রিডিউসিং শ্যুগার। এর গঠনে কিটো গ্রুপ (>C=O) থাকায় একে কিটোহেক্সোজও বলা হয়। অধিকাংশ পাকা ফল ও মধুতে ফ্রুক্টোজ থাকে। তাই এর আরেক নাম ফ্রুট শ্যুগার (fruit sugar)। গ্লুকোজ থেজে সহজেই ফ্রুক্টোজ তৈরি হয় আবার সুকরোজ হাইড্রোলাইসিস এর ফলেও ফ্রুক্টোজ তৈরি করে। এটি সুকরোজ এর একুটি গঠন উপাদান। গ্লুকোজ এর মত ফ্রুক্টোজ ও D এবং L দু প্রকার আছে।
প্রথম ফল থেকে শনাক্ত করা হয়েছিল বলে এর নাম করা হয় ফ্রুক্টোজ।
ফ্রুক্টোজ একটি সাদা দানাদার কঠিন পদার্থ। পানিতে সহজেই দ্রবনীয়। গরম অ্যালকোহলে দ্রবনীয়। গ্লুকোজ ও ফ্রুক্টোজ এর আণবিক সংকেত এক হলেও এদের মধ্যে পার্থক্য বিদ্যমান। তাই এদের আইসোমার বলে। ফ্রুক্টোজ এর বিজারণ ধর্ম রয়েছে। চিনিতে এটি ডাইস্যাকারাইড হিসেবে পাওয়া যায়।এতে দুই কাবর্ন বিশিষ্ট শর্করা থাকে
কনফেকশনারিতে নানা ধরণের মিষ্টান্ন তৈরির জন্য ফ্রুক্টোজ ব্যবহার করা হয়ে থাকে। এর আপেক্ষিক মিষ্টতা ১৭৩
বুদ্ধগুপ্তনাথ
বুদ্ধগুপ্তনাথ ষোড়শ শতাব্দীর একজন ভারতীয় বৌদ্ধ তান্ত্রিক ছিলেন। তাঁর শিষ্য তারানাথের রচিত জীবনী থেকে তাঁর সম্বন্ধে বিস্তারিত জানা যায়।
তারানাথের রচিত জীবনী "গ্রুব-ছেন-বুদ্ধ-গুপ্ত'ই-র্নাম-থার-র্জে-ব্ত্সুন-ন্যিদ-ক্যি-ঝাল-লুং-লাস-গ্ঝান-দু-রাং-র্তোগ-গি-দ্রি-মাস-মা-স্বাগ্স-পা'ই-য়ি-গে-য়াং-দাগ-পা" () অনুযায়ী, বুদ্ধগুপ্তনাথ ভারতের ইন্দ্রলিঙ্গ শহরে এক ধনী বণীক পরিবারে জন্মগ্রহণ করেন। যৌবনে তিনি পিতার অনুমতিতে রসযান তত্ত্বের শিক্ষক নাথ সম্প্রদায়ের থির্তিনাথের নিকট শিক্ষালাভ করেন। এই সময় তিনি এই সম্প্রদায়ের দেবনার ও দীপনাথ নামক দুই শিক্ষকের নিকট ব্যাকরণ সম্বন্ধে শিক্ষালাভ করেন। এছাড়া এই সম্প্রদায়ের ব্রহ্মনাথ ও কৃষ্ণনাথ তাঁর উল্লেখযোগ্য শিক্ষক ছিলেন। শিক্ষার শেষে তিনি হিমালয়ে সাধনা করেন ও ভারতের বৌদ্ধ তীর্থস্থানগুলি যাত্রা করেন। এরপরের ষোল বছর তিনি দক্ষিণ ভারতে সাধনা করেন। এরপর সুমতি নামক এক বৌদ্ধ তান্ত্রিকের নিকট হেবজ্র ও চক্রসম্বর তন্ত্র সম্বন্ধে শিক্ষালাভ করে তিনি সমুদ্রা যাত্রা করে সিংহল পৌঁছে সেখানে শান্তিগুপ্ত ও তার দীনকর নামক দুই পণ্ডিতের নিকট শিক্ষালাভ করেন। এরপর বুদ্ধগুপ্তনাথ উত্তরে যাত্রা করে অসম হয়ে তিব্বত প্রবেশ করেন। মধ্য তিব্বতে তাঁর সাথে কিশোর তারানাথের সঙ্গে তাঁর সাক্ষাৎ হয়। তারানাথ তাঁর নিকট হতে তারাযোগিনী, গুহ্যসমাজতন্ত্র, মহামুদ্রা, বসন্ততিলক, জালন্ধরী পার দোঁহা, বজ্রনৈরাত্ম্য, বজ্রবরাহী, মহাকাল, হেবজ্র প্রভৃতি বিভিন্ন বিষয় সম্বন্ধে শিক্ষালাভ করেন। তিন বছর তিব্বতে বসবাস করার পর বুদ্ধগুপ্তনাথ ভারত ফিরে যান ও পরে ভারতীয় উপমহাদেশের বিভিন্ন স্থান ভ্রমণে ব্যস্ত থাকেন।
T*ucci, Giuseppe 1967, Tibet, Land of Snows (J. S. Stapleton Driver, transl.), New Delhi: Oxford & IBH Publishing Co.
নিমাইচড়া ইউনিয়ন
নিমাইচড়া ইউনিয়ন পাবনা জেলার চাটমোহর উপজেলায় অবস্থিত। নিমাইচড়া ইউনিয়ন পরিষদের কার্যালয় উপজেলার "মির্জাপুর" হাট নামে পরিচিত হাটের পাশে অবস্থিত। এই ইউনিয়নের চেয়ারম্যান এস,এম আব্দুল্লাহ্ আলমাহমুদ।